text:
جلیل نصیرنیا
نوت:
شئیین خلخال شهرستانینین شهرجیکلریندن بیریدیر. شئیینین آدی رسمی قایناقلاردا هشتجین کیمی کئچیر. اوخویاجاغینیز بو آتالارسؤزو و دئییملر جناب «جلیل نصیرنیا»نین سیاسی جغرافیا یوکسک لیسانسی اوزره یازدیغی تئزیندن آلینمیشدیر. جابر نیکسیرت جنابلاری همین تئزدن آشاغیداکی آتالارسؤزو و دئییلمری آییریب، بیزه چاتدیریبلار. یازیدا دانیشیق شیوهسی قورونوب.
ائلبیلیمی رئداکسیا هئیتی
اؤز باشین بزیَمئی (بَزهیه بیلمیر)، تویدا گلین باشی بَزئی (بَزهییر).
اؤزگهنون دوُلی (اؤزگهنین دولو) اؤزگهنون گؤزونده قیز گؤرسنَر.
اؤزونده گؤرمهین، اؤزگهده گؤرمز.
ائل گوجی (گوجو)، سئل گوجی.
ائللی ائلینه وئرسه، یانی یانینا وئرمز.
آت ایستهدی ائکیز دوغا، ویردی (ووردو) قارنی جیرلدی.
آت کیموندی مینَنون (کیمیندیر مینهنین)، دون کیموندی گیینون (گییهنین).
آتالاردان قالان سؤزدی، کؤپک میراثی قوردوندی.
آتدان ائنیب، ائشهگه مینیب.
آتدینی آتدان ائندیرر، پیادهنی آتا میندیرر.
آتی آتون (آتین) یانا باغلاسون (باغلاسان) همرنگ اولماسا هم خوی اولار
اَتیمی یئسه، سوموگومی آتماز.
آتینان آرواددا وفا اولماز.
آج آدامون (آدامین) ایمانی اولماز.
آدام اؤلر آدی قالار، اؤکوز اولر یئری قالار.
آرادا یاتار، یورقانا پول ورمز.
آرادا یییهر، اوجدا گزر.
اربابون (اربابین) مالی گئدر، نوکرون (نوکرین) جانی چیخار.
آرپا اکن آرپا بیچر، بوغدا اکن بوغدا.
آروادون (آروادین) اودوننوغون اینانما، کیشینون (کیشینین) ترهلیگین
آروادون شریکلی اولسون، مالون (مالین) شریکلی اولماسین.
آری قهری چکمییَن، بال قدرین بیلمز.
اؤزی(اؤزو) پ...جا، سؤزی (سؤزو) اوخوجا.
اؤزی(اؤزو) دوشن آغلاماز.
آش آستانا، خشیل بوستانا، چؤرک هندوستانا.
ائشگون (ائششهیین) بؤیوکی قالیب طولده.
ائشگه (ائششهیه) گوجی چاتمی، پالانین تاپتی
اصفهاننان گلن قیرخ گون آنقیرار.
آغاج بار گتدیگجه باشین آشاغی توتار.
آغاجا باخ یئرین تعریفله.
آغاجی ایچنن قورد ییئر
آغاجی آلارسان اَله، اوغری ایت اؤزون بیلیندیرر.
آغاشدا گیردکانی جوت گؤرمهسه داش آتماز.
آغزینان سوت ایی گلِی (گلیر).
آغلاماغین بیلمیین اؤلیسین گور با گور سالار.
آغلامیانا پهپه یوخدوی.
آغور اوتی (آغیر اوتور) باتمان گل.
اکدیگیم نخود! بیچدیگیم نخود! بازارا گلدون لبلبی اولدون؟
اکمه نامرد زمیسین، نه بیتر نه دَن باغلار.
اؤکوز اؤزونه کوروشنه اَکنده باشی آغریر.
اؤکوز قورییا چکر، گامیش یاشا.
اَل اَلی یووار، اَلده دؤنر اوزی یووار.
اَل ایشلر گؤز قورخار.
آلا ایتدن مشهوردی.
آلا قارقا بالاسین چوخ ایستر، کوره قویون گؤزون چیخادار.
آلچاخ آدام هلیچین، اوجا آدام ائلیچین
الگی الهنیب، قلبیری گویده فیریللی (فیریلدیر).
الله ائشگی تانیدی، بوینوز ورمهدی.
الله داغلارا باخار قار سالار.
اَلون یاغلیدی سورت باشووا!
اَلی اَله ویرسون (وورسان) سس گلر، تک اَلون سسی اولماز.
اللی اللی اوسته، پنجاهدا الی اوسته.
اَللی یاشون ییرمی یاشا، نه داخلی واردی یاراشا.
اَلی یانئی آغزینا تَپئی (الی یانیر آغزینا تَپیر)
اَلینن آچیلان دوونی (دویونو) نییه دیشینن آچاسان.
انجیردن کامین آلیپ ناره یئریهلِی (یئریکلهییر).
او آدامننان قورخ کی آلاهیننان قورخماز.
اود اولموش هارانی یاندیرمیش.
اوددان کول تورر، کولدن اود.
اوجا آدامون عقلی دابانیندا اولار.
اوچ- دؤرد ایل یئ تره چؤرک، سورا ییئرسن کره چؤرک.
اووچییا داغ گؤرسدلر، اوو گؤرستمزلر.
اوخون داشا دَیدی.
اؤوده یوخدی گئجهلیک، گؤلونن گئچی حاجیلیخ. (ائوده یوخدو گئجهلیک، گؤیلوندن کئچیر حاجیلیق)
اؤرتولی بازار، دوستلیغی پوزار.
اورک یانار، گؤز یاشی چیخار.
اورهیینون زیغی چیخیپ اوزونه.
اؤز آدین اؤزگهدن سوروشئی.
اوزگه آتینا مینن تئز دوشر.
اوزومه باخ حالیمی خبر آل.
اوزومی اوننی گؤروپ آدیمی دییرمانچی چاغیرما.
اوزون سؤزون قیسساسی.
اوزووه ایینه باتیر، یولداشووا تبهنه.
اوشاخ بؤیر، چولی بؤمز.
اؤکوز بندینن آچیلسا دای بندینه سیغشماز.
اولار آشیم سووی، اولماز باشیم سووی.
اولمامیش آتا آخور چکمه.
اولمامیش اوغلانا دون تیکمه!
اؤلمک اؤلمکدی، خیریلّاماخ (خیریلداماق) نمهسیدی.
اؤلی اوزوی سووخ اولار.
اؤلیلر بئله بیلر، دیریلر حالوا یئییر.
اون ایکی اماما یالوارنجاخ، بیر آللاها یالوار.
اونون یوخدی، فتیر ائله.
اوولیا سؤزونه باخمیان، اولیا- اولیا قالار.
اؤوی تمیز ساخلا غافیل قوناخ گلر. اؤزووی تمیز ساخلا غافیل اؤلوم گلر.
ایپ نَغَده اوزون اولسا، دوغاناخدان گئچر. (ایپ نه قدهر اوزون اولسا، دوغاناقدان کئچر.)
ایت آپاران اولسون.
ایت ایتتیگین ترکائتسه، سومسودوگون ترک ائتمز.
ایت قورساغی سارییاغ گؤتورمز.
ایت هورر، کروان گئچر.
ایتدن قورخماخ عایبدور.
ایتی توتون من قاچیم.
ایتی ییسینه تانیدیرسان؟
ایچریم اوزومی یاندیرئی، ائشیگیم اؤزگنی.
اَیری آغاج دؤنومونه.
ایش برعکس گلنده خشیل دیش سیندرار.
ایکی آیاغین سوخوپ بیر باشماغا.
ایکی قاراما (قاپاز) بیر باشا؟
ایل جوت گلر، سؤز واقتینا چکر
ائلات ایشلر تات ییر، ائششک ایشلر آت ییر.
ایلان قیرخ ایلده اژدها اولار.
ایلان ویران، آلا چاتیدان قورخار.
ایلان هر یئره ایری گئتسه، یوواسینا دوز گئدر.
ایلانون (ایلانین) زهلهسی یارپوزدان گئدر یوواسینون قاباغیندا بیتر.
ایلانی صوفی محمد الینن توتالللار.
ایمانیمی ساتیرام، چؤرگیمه قاتیق ائلییَم.
اینک گؤز ائلهمسه، کل گلمز.
آیی بد جنواردی، یوموردادی یوموردادی!
اییدون اییدن (ایگیدین ایگیددن) احتیاطی آرتیقدی.
اییدیم ایید اولسون، کول دیبی ائویم اولسون.
آیینون مینبیر اویونی اولار، بیر گیردکان اوسته.
باجا اَیری اولسا، توستو دوز چیخار.
بادینان گلن بادینان گئدر.
بارلی آغاجا داش آتاللار.
باققال همیشه گیله یئیر.
بال وئرمیسن، باری ساشما!
بالالی قوش/ آری بال یئمز.
بورج گئدر گلین قالار.
برک آدامنان قیشدا بوز آلماخ (آلماق) اولماز.
بئش بارماخ (بارماق) بیر اولماز، بئشیده شیرین اولماز.
بئله اوتدیبسان (اوتلاییبسان)، هانی قویروغون؟
بو قار هامینون قاپیسینا یاغار.
بو الینن وئر، بو الینن آل.
بو گؤزی توتسون او گؤزه ایشیغی یوخدی.
بوستانچیا تره ساتما.
بولوت آلتینون گونی، یاشماخ آلتینون دیلی. (بولود آلتینین گونشی، یاشماق آلتینین دیلی)
بَی وئرن آتون دیشلرینه باخمازلار.
بیر الینن ایکی قارپوز توتماق اولماز.
بیر ایاغی گوردا.
بیر باتمان تنبکی چکیپ، تزه دئییر ایی گلی.
بیر گولینن (گول ایله) یاز اولماز.
بیر ناخیرون آدین بیر دانا باتیرار.
بیری بیرینه باغ قییار، بیر بیرینه سالخیم قیماز.
بیری بیرین ائوه قویماز، بیری چوماغین یوخاری باشا قویار.
بیریوار دیندیررسن جان دییر، بیریوار دیندیرمَسون یاخچیدی.
بیز موتالی بیراخدیخ، موتال بیزی بیراخمادی.
پای ورمیش، دالیجا گلمیش.
پایدان پای اولماز.
پلوون اوستون یئیب، چؤرهگون اورتاسین.
پیر منیمدی کرامتین بیلیرم.
پیس آدامنان پیس حرکت چیخار.
پیس گلین قاینهنهنی بَیَنمز.
پیسلیک گؤرمیین، یاخچیلیخ قدری بیلمز.
پیشیک ائودن چیخاندا، سیچان مرجان گولی اوینار.
پیشیک اؤلدورئی، گلین گؤزی قورخودئی.
پیشیگون الی اته چاتماز، دییَر مینداردی.
پییه تندیردن ایستیدی؟
تات آتا مینسه تارینی تانیماز.
توخ (تویوق) غاز یئریشیگی یئریسه جورجنک اولار.
تاخمامیش تاکّیلادما! (تاققیلداتماق)
تبریزده قره بورک آختاریسان؟
توخون آجدان نه خبری؟
ترهزینون آغور باشی آپارار.
تئز دوران، تاپار.
تَزه بالیخ ایستین، قویروغی سودا اولار.
تزه کوزه سرین سو ساخلار.
تَزه گلدی بازاردان، کهنه دوشدی نظردن.
تنبل آدام فتگیر اولار.
تنچییه (تنیکهچییه) وئره- وئره قیمت قازان قیمتینه چیخار.
توبه توخلوخدان، داعوا یوخلوخدان.
توتون گؤزی آجیشدیرار، کور گؤزون نهیین آجیشدیرار.
تولکی تولکییه بویورار، تولکی قویروغونا.
تولکی وار باش کسر، قوردون آدی بدنامدی.
تومانسیزلیغدان اؤده (ائو) قالیپ.
تووغی (تویوق) سالارسان دجه (؟)، دورار ائشینمگه
جهد ائله دوست قازان دوشمن اوجاق باشیندا.
جهمنه گئدن اؤزونه یولداش آپارار.
چاخچاخ باشین تولار، درمان بیلدیگین ائلر (ائیلر).
چادراسی اولمیان تویدان قالار.
چؤرهک وئرن چؤرکدن قورخماز.
چؤرهگی وئر آجا، ائله بیر گئدیبسن حاجا.
چؤرگی وئر چؤرکچیه بئشدنه اوسته.
چالیشان اَلی پیچاخ کسر.
چایا یئتیشمهمیش قیچووی چیرماما.
چراغ اؤز دیبینه ایشیخ سالماز.
چرچی ائشگین تعریفلر، ابله آروادین.
چنارلار باشین تولار، سوودلر دییَر منده- منده.
چوبانون اؤی (ائو) اولماز، قونشونی دیق (دیغ/ دق) اولدورر.
چوبانون سوغاتی موجّاجیغ اولار.
چوبانون گؤولی (کؤنولو) اولسا ارکگدن بوزماش چیخادار.
چوخ دانیشان چوخ قاریخار. (کیریخار/ سهو ائدر)
چوخ گؤزدن گئتمه بوینوزون چاتان یئری قاشی.
چوخ یاشییان چوخ بیلمز، چوخ گزن چوخ بیلر.
چوخ یئمکلیک آز یئمکلیکدن قویار.
چؤلمک دیررنر (دیغیرلانار) دوواغین تاپار.
چیخی ناخیر چیخسن، چیخمی دانا دونوخ چیخدی
حاجا گئدن گلدی، ساجا گئدن گلمهدی.
حاجدا قاپوندا، آجدا قاپوندا.
حساب دینارینان، باقیش خلورینن (باغیش خالوار ایله).
حق سؤز آجی اولار.
خارخا (خلقه/ خالقا) ایت هورر، بیزه چاقّال.
خارخا چیخار گؤزل قاش، بیزه چیخار دابانی جیریخ کئچل باش.
خان اوغلان چکر داییسینا، خانم قیز چکر بیبیسینه.
خان باغیشلئی، خانقولی باغیشلامئی.
خلورینن (خالوار) گلن، مثقالینان چیخار.
خنجر یاراسی دوزهلر، سؤز یاراسی دوزهلمز.
خوروز یوخویدی صاباح (سحر) آچیلمادی؟
دادلیجا گئت، دوزلوجا گل!
دارتمامیش کزهسین چیخئی.
داش قاییا (قایا) توش گلی!
داشی گؤردوم، دمیره دؤندوم.
دعوانی قلینج ائلر، سودانی پول.
داغ اوچا، گرهک دره دولا.
داغ داغا چاتماز، آدام آداما چاتار.
داغداغان ییئن دیش سینماز.
دالدان آتان توپوغا دیَر.
دامجی گئدر گول دولار، گول آچیلار سئل اولار.
دامجیدان قورتاردیخ، شیرشیرا دوشدوک.
دانیشاندا آیون اوندؤردینن دانیشئی.
داوارا قورد دارادی، وای بیردهنلینون گونونه.
دای نییه دییرسن چولادی، دنن قبیردی.
دایراچی (قاوالچی) نه بیلئی زروناچنون اوردی شیشئی.
درماننان (دییرمان) گلهنون الینه باخاللار.
درمانون (دییرمان) بوغازینا سالسون دیری چیخار.
دره سوموکینن مال اولماز.
درهده قورد آزدی، بیریده گمینن گلدی.
دریاجه عاقلون اولسا، یوخسول اولسون گوللر.
درین قویی قازان اؤزی دوشر.
دلی، دلینی گؤرنده چومباغین (چوماق) گیزلدر.
دلییه هئل وئر الینه بئل وئر.
دمیر قاپیلی، تاختالی قاپییا ایشی دوشر.
دَوه گؤردوم، گؤرمهدیم.
دوز یئمهمیش دوزقابین آتئی.
دوز یول گئدن یورولماز.
دوزده یئریمئی، شوخومدا شیلاخ آتئی.
دوستی آختار، تاپسون ساخلا.
دوشاب آلدیخ، مربا چیخدی.
دوشان یاتار آننان (اوندان سونرا) قاچار.
دوشانا دییَر قاچ، تازیا دییَر توت.
دوشانی ارهبینن (اَرابا) توتاللار.
دوغینان (آیران) دوشابدا فرق بیلمز.
دوغمامیش زاهی اولوپ.
دولت کی وار اَل چرکیدی، یوسون گئدر یوماسون گئتمز.
دَوهنی چؤمچئهنن سؤواری.
دونیا گؤرن چوخ یالان دانیشار.
دووزدان بیر توک قوپارتماخ قازاشدی.
دَوه اویناسا، قار یاغار.
دَوه دَوییه ساقیزون منه ایت جهنمه.
دَوییه چیمدیک نَمه ائلر.
ددون سوغان، نهنون ساریمساخ، هاردا اولدون گولمه شکر؟
ددهسی اؤلن پاخیل اولار.
دیل باشا بلادی.
دیلنچینون اوزی قره اولار، تورباسی دولی.
زمستان گؤرمیین بولبول، بهارین قدرین بیلمز.
ساری اینک سوت وئرر،وئرر، داغیدار.
سؤز سؤز گتیرر.
سامان سنوندی! سامانیخ کی یوخ؟
سؤنجک (سئوینجک) قوردون آغزی باغلی قالار.
سحر گونی یاریمیان، آخشام گونی یاراماز.
سئشمه، سئشمهلیگه دوشرسن.
سفارشینن حاج قبول اولماز.
سفئح سارینی سؤوَر (سئور)، دلی قرمزی.
سققلیمیز یوخدی، سؤزوموز قاباغا گئچمئی.
سن عزتی تامام ائله، کافر قوناغون اولسا.
سنن حرکت، آللاهدان برکت.
سنه قوربان اریک آغاجی، اَتیم شیرین دنیم آجی.
سنی چوخ ایستهسم، اؤزومی سننَن چوخ ایستهرم.
سو اولان یئرده تیموم (تیمّم) باطل دی.
سو بویلی آروادون قارنینان گئچر.
سو گلن گونی یولون تانیر.
سو میمون ایاغینا چیخسا، بالاسین قویار ایاقینون آلتینا.
سوتدی قویون سوریدن آیریلماز.
سُوَر، دُوَر (سئوهر، دؤیَر) اَریم یوخ، یئل آپاران اونوم یوخ.
سؤزی دئدیم ائشیدسن نه کی دونوب دوشورسن.
سوغان یئمیپسن نییه ایچون گؤنئی؟
سوقانی یییَر دردجَر، قالاغی ائلر عیبجَر.
سویوب، سویوب قویروغوندا میندار ائلییب.
سهچهچی (سهنگ/ کوزه) سنیخ سهچهده سو ایچر.
سیچان اولمامیش چووال دیبی دلئی.
سیرینتیدن اودون اولماز، ویلینتیدن آرواد.
شاه قاباغینان ایتکمین گئچ، ایت قاباغینان شاهکمین.
شرطی شوخومدا کس، خرمنده دعواسی اولماسین.
شعورری اوشاغا نه دده مالی، بئشعور اوشاغا ها دده مالی.
شیطانا پاپاخ تیکر، جینه بورک قویار.
صاغیر اوشاقسان ییغیش یات، سنه نه یارئی اوزانماخ.
صبحانهنی برکیت، ناهاری ترکیت، گئجه شامین وئر دوشمنه.
صبیرینن حالوا پیشر ای غورا سنن، بسلهسون اطلس اولار توت یارپاغیننان.
عاقیللوز هانسیدی؟ قاباخداکی زنجیرری.
عالیمینن داش داشی، جاهیلینن بال یئمه.
عالیم خراب، عالم خراب.
عزرائیل داناسین قورد یئمز.
عزیزیم عزیزدی، تربیتی اوننان عزیزدی.
فالاسیز یوموردییان، تَرسه یومورددار.
قاپونی قویوپ باجادان گلئی.
قارانقولوخ دالی ایشیغدی.
قارداشلار ساواشدی ابلهلر ایناندی.
قارقا ایستر کهلیک یئریشی گئده، اؤز یریشیگین آزدیرار.
قارقالار منیم توغوم (تویوغوم).
قارنی یاتاغینا سیغیراللار.
قاریشقا نمهدی کلهپاچاسی نمه اولا.
قارین دویوران آشی گؤز تانیر.
قارینا گئدن قازاشدی.
قازان دئدی دیبیم قیزیلداندی، چؤمچه دئدی دولانیب چیخمیشام.
قاشین دوزلدن یئرده، ویردی گؤزون چیخارددی.
قاتیر آلمامیش پالانین تیکئی.
قایناماغا، سیغیر اَتی.
قرهآغی باسماخدان، آغ قرهنی باسئی.
قره پالاز یوماغینان آغارماز.
قره پالازا بورون ائل دالیجا سورون.
قره سودان قایماخ گتیرئی.
قرهچی چالی، کورد اوینی.
قورویان گؤزه چؤپ دوشر.
قلبیریجه ائوی اولانون، داغلارجا محنتی اولار.
قودوغون مئیلی کنده ساریدی.
قوربان اولوم او شرّه، اوستونن اوچ گون گئچه.
قوربان اولوم دوشمنه، دوشمن قویماز دوشم من.
قورد نهبیلئی قاتیر باهادی.
قورقانون یانانی چیرتدار.
قورینون اوتونا یاشدا یانار.
قوناخ قوناخی ایستمز، ائوچی ایکیسینده.
قونشوم قونشی اولسا، کور قیزیم اَره گئدر.
قونشون پیسدی سات قوتول، آروادون پیسدی بوشا قوتول.
قونشی تعریفلَسه قوتی قاچ، ننه تعریفلَسه قوی قاچ.
قونشینون سئوالین قونشیدان ائلللر.
قونشییا امید اولان شامسیز قالار.
قویون قوزی ایاغی باسماز.
قیچیوی یورقانوجا اوزاد.
قیز قاپوسی، شاه قاپوسی.
قیزیل خوروز دنه گلر.
قیزیل گول یئرینه چالی تیکانی چیخیپ.
قیزیم سنه دییرم، گلینیم سنه ائشیدیریرم.
قیش گلیپ گئدر، اوزی قرهلیک کؤموره قالار.
قیصاص قیامته قالماز.
کاتدانی گؤر، کندی چاپ.
کئچل یالاماغی قاباخلار.
کسسَک اؤتوروپ، داشا آغلئی.
کسسَک ویران، داش ییئر.
کسسکی ازمگینن چانقیل- قوم اولماز.
کؤتوکلر اوستونده، شویلر دوغرانار.
کور توتدوغون بیراخماز.
کور کورا جیرت دئمسه باغری چاتدار.
کور نه ایستئی، ایکی گؤز، بیر ایری بیری دوز.
کورینان چؤرک یئه، تارینی آرادا گؤر.
کوسا گئتدی سققل گتیره، بیغیندا قویدی گلدی.
کؤکلمیرم، نییه آریخلئییم؟
کیشینون سؤزی بیردنه اولار.
کیمنن گول آلمیشیخ! کیمنن گولابین چکک!
گئچن گونه، گون چاتماز.
گئچی جان اوسته، قصاب پی آختارئی.
گئچی دییر: قارنیمی دولدور قورا قویلا منی. قویون دییر: قارنیمی دولدور قارا قویلا منی.
گئچی ساتان دِز گؤتورمز.
گئچینون قوتوری سوی (سویو) بَینمهز.
گؤیدن یئره یاغماخدان، یئردن گؤوه یاغیر.
گؤردون یئمک، دا نه دئمک.
گؤرمَمیشون اوغلیدا گورمَمیش اولار.
گؤز گؤرمسه درد آرتماز.
گولی سوون (سئون) گؤچک اولار.
گؤروکن داغ، اوزاغ اولماز.
گچینون اجلی گلنده چوبانون دیَنهگینه سورتوشر.
گئدنه یولداش، گلنه قارداش.
گلین اوجاقا گلر.
گلین باشارماز اوینیا دییئر یئر اَیریدی.
گلین سوت آشی گؤرر، یاشماغی یادیننان چیخار.
گلیننیک بیزه گلدی، گئجهلر قیسسالدی.
گوردان گلن من، خبر وئرن سن؟
گوروم وار قبیریم اولا؟
گولمز گلمز، گولسه تشت قاباغیندا گولر.
گولمه قونشووا گلر باشووا.
گون گؤرمَمیش گون گؤرر، گون اورتا واقتی چراغ یاندیرار.
گون همیشه مه آتدا قالماز.
گونی، گونینی گؤچک ائلر، قئینیخاتین، قینیخاتینی کردارری.
مال ییئسینه چکمهسه حرامدی.
مالووی یاخچی ساخلا، قونشووی اوغری توتما.
مسجدون قاپوسی آچیخ اولاندا کؤپکون یوخوسی گلر.
مسجدی ایشلهممیش کور اوتدی قاپوسوندا.
مغان، مغان اولسا بیر قویون ایکی قوزی، مغان، مغان اولماسا نه قویون نه قوزی.
من دییرم خاجییام (خواجه)، بو دیییر نئچه اوغلون وار.
میلچک قانا گلر.
مین یئردن باغلانان بیر یئردن آچیلار.
مین یولداش آزدی، بیر دوشمن چوخ.
میوهنین یاغچیسین چاقال یییر.
نادانینان گئتمه یولا، باشووا گتیرر بلا.
ناکسَ بوشلی اولان، یا تویدا دییَر یا بایرامدا.
نسیه گتمز کیسیه.
نقدی ویلیپ، نسیه دالیجا گئدیپ.
نمه تؤکسون آشووا، او گلر قاشقووا.
نه تیردی، نه پاییز.
ننهسینه باخ قیزینی آل، اَرشینه باخ بئیزینی آل.
ننه گزن آغاشلاری، بالا بیداخ، بیداخ گزر.
واردان ضرر گلمز.
هامینی سئل آپارار، بیزی یئل آپارار.
هامییا دایی، بیزهده دایی؟
های هایی گئدیب، وای وایی قالیب.
هئچ ائلهبیر درمان یولوندا گؤرمیب.
هچ کس اؤز آیرانینا تورش دئمز.
هر اوخویان ملانصرالدین اولماز
هر تووخ ایکی ساریلی یومورداماز.
هر ددهسین اولدورن کوراوغلی اولماز.
هر کس ایستر اوتی اوز قاباغینا دئشه.
هر کسون توتونی اوز باجاسیننان چیخار.
هر میوهنین بیر دادی اولار.
هر نهیون تَزهسی، دوستون کهنهسی.
هم خودانی ایستئی هم خورمانی.
همدان اوزاخ، کردی یوخون.
همنشینووی باب ائله، گؤرن دئسین هابئله.
یاتان اؤکوز، دوران اؤکوزی اوستهلئی.
یاخچلیخ ائله آت دریایا، بالیخ بیلمسه خالیق بیلر.
یاخچیلیغا یامانیخ، کور ائشگه سامانیخ!
یئر برک اولار، اؤکوز اؤکوزدن بیلر.
یارانی ایستی- ایستی باقلییاسان.
یئرده قالمییان گؤیده بند اولماز.
یاریمادیخ اوتوننان، کور اولدوخ توتوننونن.
یازون یاغینتیسی، قیشون چؤرک قاتیغیسی.
یاغی یاغ اوسته قویوب، یارمانی یاوان اوسته.
یالان سؤزون دوغریسی.
یالان وردیم دوغری آلدیم.
یالانچی بئله چیغیردی، دوغورچینون باغری چاتدادی.
یالانچی طمحکاری آللادار.
یان منه، یانیم سنه.
یایدا آغارانسیز، قیشدا یورقانسیز.
یئتهنه یئتهنئی، یئتهمینه دالدان داش آتئی.
یئتیمه اورک وئرن چوخ اولار، چؤرک وئرن آز اولار.
یئرسیز گلدی، یئرری گئتدی.
یئرون گندی داش قالا.
یئمکنین دویمامیشیخ، یالاماغینان دویاخ!
یومورتادان توک قیرخار.
یییَنده قهرمانگیلده، قنبرَ دایی دییَرسن.
:: برچسبها:
جلیل نصیرنیا,
ائل بیلیمی


c: text/html

text:
بیز ده واریق!
بیز ده واریق!
حسن راشدی
1390 – جی هجری گونش ایلی و ان سوْن اؤلکه نفوس ساییمی اساسیندا ایرانین 669/149/75 میلیون نفر جمعیتی واردیر.[2] بو جمعیّتین یـوزده قیرخا (40٪) یاخین و یا 30 میلیون حـدودوندا دانیشانلاری تورکـجه دانیشیرلار.[3]
طبیعی دیرکی، بو 30 میلیون تورکجه دانیشان اینسانلارین، ایران داخلینده جمعیّتلری چوخلوغو اساسیندا و فارس اؤلکه داشلاری قَدَری، اؤلکهنین بوتون مادی و معنوی امکانلاریندان فایدالانماغا، اؤزللیکله آنا دیلده یعنی آذربایجان تورکجهسینده تحصیل آلماغا حقلری وار.
ایراندا یاشایان تورکلرین سایینی 30 میلیون و بو اؤلکهده یاشایان فارسلارین سایینی دا 30 میلیون حساب ائدَرسَک، قالان 15 میلیون، کورد، مازنی، گیلک، لُر، بلوچ، عرب و باشقا غیرفارس دیلده دانیشانلاردیر.
هر بیر میلّتین دیلی او میلّتین وارلیق، هویّت و موجودیَت سندیدیر، دیلی مکتب، مدرسه و بیلیم یوردلاریندا (دانشگاهلاردا) و کلاسیک شکیلده تدریس اولمایان میلّتین نه قَدر نفوسو چوخ اولسا دا او میلّت زامان سورهسینده فنایه محکوم اولمالی و آرادان گئتمه لی دیر.
«دیلینی اَلدن وئرَ ن میلّت، اؤز کئچمیشیندن، تاریخیندن، دیهرلی عادت و عنعنهلریندن اوزاقلاشیر»[4]؛ بئله بیر میلّت اؤز حقیقی تاریخی، افتخارلی شخصیتلری، میلّی قهرمانلاری، دولغون ادبیات، فولکلور و مدنیّتیندن اوزاقلاشاراق اؤز معنوی دیهرلری یئرینه اؤزگهلرین ارائه ائتدیگی معیارلاری منیمسهییب باشقا بیر هویّت و قیلیقدا اؤزونو گؤسترمهیه مجبور اولاجاقدیر.
بو گونکو ایران اؤلکهسینده یاشایان میلّتلر قرنلر بوْیو بو اؤلکهده یاشامیش و تاریخین آجیلی- شیرینلی خاطرهلرینی آرخادا قویموشلار، لاکین معاصر و مُدرن دونیادا و اینسان حقلرینه اؤنم وئریلَن بیر دؤرده، اینسان حقّی اساس و تَمَل حقدیر و اونون اجدادینین نئچه مین و یا نئچه یوز ایل قاباق بو اؤلکهنین تورپاقلارینا کؤچوب گلمهسی و مینلر و یا یوزلر ایل اؤنجه هانسی دیلده دانیشماسی اونون بوگونکو اینسانی حقّینین مقدارینی تعیین ائتمَز، یالنیز شوونیسم و نژاد پرستلیک باتلاغیندا بوغولان معدود آداملار بئله رؤیالاردا یاشایارلار!
دونیادا چوخ آز و نادر میلّت تاپیلارکی، ایلک و اَزَل گوندن بیر اؤلکهنین یئرلی ساکینی اولسون و هئچ بیر میلّتین بو گونکو دانیشدیغی دیل اونون اَزَلدن و نئچه مین ایل قاباقدان اجدادینین دانیشدیغی دیل اولمامیشدیر.
اینسانلار اجتماعی بیر موجود اولدوقدان و اؤز یاشام دوروملارینی یاخشی لاشدیرماقدان اؤترو و یا تاریخی حادثهلر نتیجهسینده، دونیانین دوغوسوندان باتی سینا، باتی سیندان دوغوسونا، قوزئییندن گؤنئیینه و گونئییندن قوزئیینه مهاجرت ائدیب مختلیف و چئشیدلی ائللر و طایفالارلا قونشو اولوب و بو قونشولوق نتیجهسینده اونلارین آراسیندا سؤزجوک آل- وئری میدانا گلمیش و نهایت میلّتلرین بوگونکو دانیشدیغی دیل و مدنیّت یارانمیشدیر.
دونیانین نهنگ اقتصادی، سیاسی و نظامی قوهسینه مالیک اوْلان آمئریکا اؤلکهسینین ساکینلری (قیرمیزی دریلری استثنا ائدهرک) یالنیز 400 ایلدیر بو اؤلکهیه گلمیش و بو اؤلکهده اؤز دیل و مدنیتلرینی حاکیم ائتمیش و گلیشدیرمیشلر.
آرخالوژی و تاریخی آراشدیرمالار گؤستریرکی، حتی 6000 الی 7000 ایللیک تمدنه مالیک اولان و ایلک مدنیّتی بشریته اهداء ائدَن التصاقی دیللی سومئرلر حکومت قوردوقلاری بینالنهرین منطقه سینین بومی و یئرلی ساکینلری اولمامیشلار[5]، بلکه اونلاردا ساکین اولدوقلاری بینالنهرین و بوگونکو ایران و آذربایجان تورپاقلارینا حدوداً اون مین ایل میلاددان قاباق اوْرتا آسیادان مهاجرت ائتمیش و بو یئرلرده مسکونلاشمیشلار.[6]
طبیعیدیر سومئرلردن سونرادا و زامان سورهسینده، مینلر و یوزلر ایل بوْیو و آردیجیل اولاراق باشقا میلّتلر و ائتنیکلرده بو منطقهلره گلمیش و تاریخین مختلیف مرحلهلرینی آرخادا قویموش بوگونکو کثیرالملّه ایرانین تورک، فارس، مازنی، گیلک، کورد، تورکمن، بلوچ، عرب و باشقا ائتنیک لرینی یاراتمیشلار.
بوگون، ایرانین سیاسی سینیرلاری ایچینده یاشایان بوتون میلّت و ائتنیکلر، دوروملاری و موقعیتلری ایله اویغون، جمعیّت و نفوسلارینین نسبتی اساسیندا اؤلکهنین بوتون مادّی و معنوی امکانلاریندان فایدالانمالی و بهره آپارمالیدیرلار و هئچ بیر میلّتین باشقا میلّته و هئچ بیر ائتنیکین باشقا ائتنیکه و هئچ بیر دیلین باشقا دیله اوستونلویو یوخدور.
ایراندا یاشایان بو توپلوملارین یاشادیقلاری ائتنیکی جغرافیایی منطقهلرده، دانیشدیقلاری دیلده جمعیّت و نفوسلاری ایله اویغون، تحصیل آلمالاری اونلارین طبیعی و اینسانی حقلریدیر.
طبیعی دیرکی، تورک و فارس دیلی بو اؤلکهده اکثریت حالدا یاشایان اینسانلارین دیلی و اونلارین نفوس سایلاری بیر- بیرینه یاخین اولدوقدان تورک دیلی ایله فارس دیلی بو اؤلکهنین رسمی تحصیل دیلی اولمالی و ابتداییدن توتدو بیلیم یوردونون (دانشگاهین) سونونا قدر بو ایکی دیلده درس وئریلمهلیدیر، باشقا ائتنکلرده جمعیّتلری و نفوسلاری ایله اویغون، رسمی دیل یانیندا آنا دیلده تحصیل آلما حقّینه مالیک اولمالیدیرلار.
بئله برابر حقوقا مالیک اولما شرایطینده دیرکی، ایراندا حقیقی بیرلیک، برابرلیک، ایکی طرفلی احترام و واقعی اتفاق و اتّحاد یارانا بیلَر.
هله اسلامدان قاباق، خصوصی ایله میلاددان اؤنجه یازیلان تاریخلر داها چوخ افسانهلرله قاریشیق اولسا دا اسلامدان سونرا یازیلان و بو گونکو ایران و آذربایجان تورپاقلاریندا یاشایان اینسانلارین یاشام تاریخی، تاریخچیلر طرفیندن چوخ آچیق، آیدین و مختلیف دیللرده یازیلمیشدیر.
غزنویلر دؤنمیندن قاجار دؤرونون سونونا قَدَر آردیجیل اولاراق بو اؤلکهیه حُکم سورَن تورک امپراتور و سلطانلاری دؤرونده اوچ دیل، یعنی تورک، عرب و دری (فارس) دیلی بیر- بیرینین یانیندا ایشلَنمیش و گلیشمیشدیر.
حتّا قاجار حکومتی علیهینه کودتا ائدیب دیکتاتور پهلوی حکومتی تَمَلینی قوران و تورک دیلی و مدنیتی علیهینه اَن قدّار و غیراینسانی یوللارا اَل آتان رضاشاه دا ایلک و سوْن خارجی سَفَرینده و 1313- جو هجری شمسی ایلینده، تورکیه جمهور باشقانی آتا تورک ایله رسمی سیاسی گؤروشونده تام آذربایجان تورکجهسینده دانیشمیش و بو دانیشیغین فیلمی بوگون اینتئرنئت دونیاسیندا موجود دور[7].
بو سندلر گؤستریرکی، کئچمیش زامانلاردا و اَن آزی غزنویلر دؤروندن باشلایاراق قاجار دؤرونون سونونا قَدَر بو اؤلکهده تورک دیلی ایله فارس دیلی بیر- بیرینین یانیندا ایشلنمیش و گلیشمیشدیر؛ یالنیز رضاخان ایش اوستونه و حکومت باشینا گلدیکدن سونرا و 1309 – جو هجری شمسی ایلیندن ایراندا یالنیز بیر دیلین رسمی و تحصیل دیل اولماسی و باشقا دیللرین، اؤزللیکله تورک دیلینین تحصیلینین یاساق اولماسی دؤلت طرفیندن رسمی بخشنامه اوزهرینده اؤلکهنین باشدان باشینا اعلام ائدیلمیشدیر[8].
تاریخی فاکتلارا دایاناراق، تورکلر بو گونکو ایرانی قوروماقدا حتی اؤز دیلداش و سویداشلاری ایله قانلی ساواشلارا گیرمیشلر، لاکین بعضی دالی قالمیش فیکیرلره مالیک اولان و ایران آدلی- اؤلکهنی یالنیز معیّن بیر قومیّت و ائتنیکین تورپاغی و شخصی مُلکی کیمی تصوّر ائدنلره دئییریک:
بیز تورکلر، بو اؤلکهده یاشایان و 7000 ایللیک تاریخ و تمدّنه صاحب اولان التصاقی دیللی ائتنیکلرین داوامچیسی اولاراق اسلامدان سونرا و دؤردونجو هجری قمری یوز ایللیکدن قاجار دؤرونون سوْنونا قَدَر و مین ایل، بو اؤلکهده حکومت قوروب بو تورپاق یولوندا جان وئریب، قان وئریب بو اؤلکهنی قورویانلار اولموشوق و بو تورپاقدا یاشامیشیق و یاشاییریق دا.
بیز بو اؤلکه ده هئچ بیر میلّت و قومیّتی و اونون دیل و مدنیّتینی اؤزوموزدن آشاغی و یا اؤزوموزدن یوخاری گؤرموروک و بوتون ائتنیکلره جمعیّتلری و نفوس چوخلوقلاری اساسیندا و بوتون ساحهلرده برابر حق قائیلیک و اینسانلارین سوْی- کؤک، دیل و باشقا فرقلرینه باخمایاراق بیر- بیرلرینین یانیندا دوست و قارداشجاسینا یاشاماسینا اینانیریق، آما بیزلری بو اؤلکهده یوخ حساب ائدن، دیل و فرهنگی حقوقلاریمیزا اینانمایانلارا دئییریک:
یولو یانلیش گئتمهیین « بیز ده واریق! »
[1]- بعضیلری غیرعلمی شکیلده مازنی (مازندرانی)، گیلک، تالیش و تات دیلینی، فارس (دری) دیلینین لهجهسی کیمی گؤستریرلر، لاکین بو دیللرین سابقهسی ایراندا، فارس (دری) دیلیندن داها یوزلر ایل قاباقلارا عاید دیر و بو دیللر هر بیری اؤزو مستقل بیر دیلدیر و فارس دیلینین لهجهسی دئیللر. بو گونکو فارس (دری) دیلی، سامانیلر، غزنویلر و سلجوقیلر زمانیندان ایران ایچینده یایقینلاشیب و یاواش- یاداش فارسلارین قدیم پهلوی دیلی یئرینه اوتوروب.
[2]- سرشماری نفوس و مسکن سال 1390، سایت www.amar.org.ir
[3]- بو ساییمی ایرانین خارجی ایشلر وزیری آقای دوکتور علی اکبر صالحی 28/دی/1390 هجری شمسی تاریخینده، تورکیهنین خارجی ایشلر وزیری آقای احمد داود اوغلو ایله گؤروشونده دئمیشدیر: «پایگاه اطلاع رسانی دولت» سایتی دا اونو (28/10/1390، ساعت 16:39 خبر کودو: 210715 )یایمیشدیر. www.dolat.ir/nisite/fullstory/news
[4]- انقلاب رهبری آیتاله خامنهای، اطلاعات روزنامهسی، شنبه 16/مهر/1379 شماره 22029
[5]- «تاریخ تمدن» ویل دورانت، جلد 1، ص 191
[6]- فریتز هومئل آلمانلی سومئرشوناس، «آذربایجان در مسیر تاریخ ایران» ایکینجی بؤلوم، ص 869، رحیم رئیس نیا
[7]- بو فیلم 26/خرداد/1313 هجری شمسی ایلینده (1934 میلادی ایل) تورکیهده چکیلیب و سوْن ایللرده (2010 میلادی) اتفاق اوزهرینده استانبول شهرینده و بیر کؤهنه آنباردان تاپیلمیشدیر. بو فیلمی گؤرمک اوچون گوگلده «آتا تورک ایله رضاشاهین گؤروشو» آدی ایله سئرچ ائده بیلرسینیز. دئییلنلره گؤره بو فیلم رضاشاهدان قالان تکجه سسلی فیلمدیر کی، او دا فارسجا یوخ، دوشمنی و ضدی اولدوغو آذربایجان تورکجهسیندهدیر!
[8]- 1309 جو هجری شمسی ایلیندن بیر بخشنامه اساسیندا، ایرانین بوتون ایالت و ولایتینده فارس دیلی نین تدریسی اجباری و باشقا دیللرین درس وئریلمه سی غیرقانونی اعلام ائدیلدی. بو قانون ائله بیر زماندا اجرا اولماغا باشلادی کی، حدوداً 38 ایل بو تاریخدن قاباق و 1312 هجری قمری ده (حدوداً 1271 هجری شمسی) و ناصرالدین شاه زمانیندا میرزا حسن رُشدّیه طرفیندن ایلک مدرن و صوتی تدریس یولو ایله، «وطن دیلی» کتابی آدی ایله آذربایجان تورکجه سینده تبریزده درس وئریلدی.

robotstxt: allowed

filter: keep


text:
آیلاردیر ماراقلا گؤزلهنیلهن آیفون ۷ و آیفون ۷ پلاسین دا اولدوغو یئنی اپل محصوللاری گؤروجویه چیخدی. دونیانین دؤرد بیر طرفیندن ایزلهنیلهن گئجهده اپل، آیفون ۷، آیفون ۷ پلاس، اپل واچ۲ اولماق اوزره ۳ یئنی جیهاز و بیر چوخ اؤزئللیک ائشیتدیررکهن، چوخ دانیشیلان کابلسیز قولاقلیغی AirPodsی گؤروجویه چیخاردی. آیفون ۷ ایله …آردینی اوخو »
اپل آیفون ۷ نی تانیتدی
آیلاردیر ماراقلا گؤزلهنیلهن آیفون ۷ و آیفون ۷ پلاسین دا اولدوغو یئنی اپل محصوللاری گؤروجویه چیخدی…
Tiraxtor ، آندروید جئب تئلئفونلار اوچون اویغولاما (یئنی وئرژن)
آندروید جئب تئلئفونلاری اوچون حاضیرلانان Tiraxtor اویغولاماسینین یئنی وئرژنی یایلدی، بو وئرژن اؤنجه …
Euro2016 ، آندروید جئب تئلئفونلار اوچون اویغولاما
آندروید اویغولامالارینین بازاری “کافه بازار” دا یاینلانان چیپ آ«لاینین حاضیرلادیغ…
سون درس، دونیالیق آنا دیلی گونی
چیپ آنلاینین عزیز اوخوجولاری، بیلدییینیز کیمی بایرام آینین ۲ سی دونیالیق “آنا دیلی” گونو…
ایپ اوجو؛ دیز اوستو بیلگی سایاریمیزین باطریسین نه زامان دییشدیرمهلیق
قوللانیجیلارین چوخو گئج و باطری اؤلدوکدن سورا (Dead Battery) اونو دییشدیرمه فیکرینه دوشورلر، منیم ک…
سیته تانیتیمی | استودیو 8
سیته تانیتیمی: استودیو سککیز (استودیو هشت) سیته ایزلیمی: استودیو سککیز (استودیو هشت) 8studio.ir سیت…
ایپ اوجو؛ گوگل کروم دا شیفرهلرینیزی نئجه گؤره بیلرسیز
بوگون چوخ ایشه یارایان بیر ایپ اوجونون سیزلرله پایلاشماق ایستهییریک، شوبههسیز اولوبدور کی بیر سای…
پروفئسور دوکتور جاواد هیئت، هرایکی تایین آغ ساققالی
منيم اوزون ايلدن بري تانيديغيم وائله ايلک تانيشليغيمدان و آدي قان يادداشيمين شرفلي لؤوحهسينه دوشن ن…
Google Play-دن قولایجا اویغولاما ائندیرین
Google Play آندروید دونیاسی اوچون ان بویوک اویغولاما قایناغیدیر، دئمک اولان آندروید جئب تئلفونلاری ا…
آندروید ایغولامالارینیزی “پایلاش”ین
جئب تئلفونلارینیزدا قوشولو (نصب) اولان اویغولامالاری “پایلاش”ین! شوبهسیز الوبدور کی ایس…
سون یازیلار
Tiraxtor ، آندروید جئب تئلئفونلار اوچون اویغولاما (یئنی وئرژن)
آندروید جئب تئلئفونلاری اوچون حاضیرلانان Tiraxtor اویغولاماسینین یئنی وئرژنی یایلدی، بو وئرژن اؤنجه کی وئرژنینه گؤره داها گوجلو و داها یارارلی دیر. آندروید اویغولامالارینین بازارلاری “کافه بازار” و “مایکت” دا Tiraxtor اویغولاماسینین ۳٫نجی وئرژنین پایلاشماغینا قرار وئردیک، بواویغولامایا بیر سیرا یئنی ایمکانلار ایضافهلنیبدیر او جوملهدن : جانلی اولاراق اویونلارین سونوجو ایران …آردینی اوخو »
بیرینجی دفعه اولاراق تبریزده “میتآپ” آدلی استارتآپ کئچیریلهجک
تبریزده کئچیریلهجک اولان “میتآپ” آدلی گیریشیمجیلیک استارتآپ، اوزمانلارین چئخیشی (سخنرانی)، استارتآپ یاریشلاری و آغ دوزهلتمه (شبکهسازی) کیمی ۳ قیسمتدن عبارت اولاجاق. ایلک قیسمتده ناصر غانم زاده تبریز استارتآپلاری اوچون سیلیکونولیدن ۱۰ درس و الده ائتیگی تجروبهلری استارتآپآ قوشولانلارلا پایلاشما حاقیندا، امیر حبیب زاده باشاریلی بیر تیم اولاراق چالیشمانین چالشلری و تبریزده …آردینی اوخو »
Euro2016 ، آندروید جئب تئلئفونلار اوچون اویغولاما
آندروید اویغولامالارینین بازاری “کافه بازار” دا یاینلانان چیپ آ«لاینین حاضیرلادیغی بو اویغولامادا “یورو ۲۰۱۶” ایونلاری حاقیندا بوتون بلیگیلری الده ائده بیلهجکسینیز، بو اویغولامادا تاکیملار حاقیندا یازیلار، اویونلارین سیمبلی و موزیکی ، استادیومولار و ایونلارین سونوجو، تاکیملارین سیرالاماسی و ان چوخ گل وئران اویونجولارین سیرالاماسینی و …. کیمی بؤلوملر وار کی اویونلارین …آردینی اوخو »
موزون اوستونه باساراق وای فای شیفره دوزلتین
بیزلر کافی شاپ یا رستورانا گئدنده دائم وای فای شیفرهسی دالیسیجا اولوروق و توکان صاحابلاریدا مشتریلرینه شیفرهنی بیر کاغاذ اوستونه یازیب و وئریللر. دئمک اولار کی توکان صاحابلاری دائم یئنی شیفرهلری کئچمیش شیفرهلرله دییشیلر تا توکان مشتریسی اولمایان قوللانیجیلار اینترنت قوللانا بیلمهسینلر. بونا تای داها بیر سورون قوناقلیقلاردا اوز وئریر …آردینی اوخو »
سون درس، دونیالیق آنا دیلی گونی
چیپ آنلاینین عزیز اوخوجولاری، بیلدییینیز کیمی بایرام آینین ۲ سی دونیالیق “آنا دیلی” گونودور، بو گونی آغیرلاماق و دیلیمیزین دهیرین بیلمک اوچون فرانسالی یازیچی “آلفونس دوده” نین “سون درس” آدلی یازیسینی سیزینله پایلاشماق ایستهییریک، “سون درس” آنا دیلی فرانسهجه اولان اوشاقین بیر گونلوک باشیندان گئچنلری آنلادیر، بئله کی شهرلری آلمانلیلار طرفیندن …آردینی اوخو »
ایپ اوجو؛ گؤنردییمیز ایمیل لری نئجه گئری آلا بیلریک؟
حتما اولوبدور کی بیر نفره ایمیل گؤندهریبسیز و گؤندهر توشونا باسدیقدان سورا یادینیزا دوشوبدور کی آلیجینین آدرسینی و یا یازدیغینیز یازی دا یانلیشلیقلار وار و یا بیر ایمیلی یانلیشلیقلا باشقا بیر آداما گؤندهریبسیز. گوگل قوللانیجیلارینا بیر ایمکان ساغلاییب کی ائلیه بولسونلر گؤندهردیکلری ایمیلی ۳۰ ثانیه (مودت سئچیله بیلینهر) ایچینده گئری …آردینی اوخو »
اینتلین مینی بیلگی سایاری جیبینیزین ایچینده یئرلهشیر
اینتلینCompute Stick آدلانان ایکینجی نسل بیلگیسایاری ۱۵۹ دولار قیمتینه ساتیشا چیخدی. بو مینی بیلگی سایار کئچمیش مدلینه گؤره بیرآز بؤیوک ولی داها قدرتلیدیر. بو بیلگی سایار تکنولوژی باخیمیندان بئلهدیر: سی پی یو: اینتل اتم x5-Z8300 ، ۱٫۴۴ گیگاهرتز هیزلا / رم ۲ گیگ DDR3 / گرافیک اینتل اچدی ۱۲۸ مگابایت …آردینی اوخو »
ایپ اوجو؛ دیز اوستو بیلگی سایاریمیزین باطریسین نه زامان دییشدیرمهلیق
قوللانیجیلارین چوخو گئج و باطری اؤلدوکدن سورا (Dead Battery) اونو دییشدیرمه فیکرینه دوشورلر، منیم کیمی دائم حرکتده و سیاحتده اولان لارین دیز اوستو بیلگی سایارلاریندا دئمک اولار کی هئچ بیر شئی باطری کیمی اؤنملی دئییل، بو اوزدن ده باطرینی نئجه قوللانمامیز اونون عمرونون آزالماسیندا چوخ اؤنملیدیر. اؤرنک اوچون چوخلی ایش …آردینی اوخو »
تانیتیم؛ آیلی گئجه اویغولاماسی
عاقیللی جئب تئلفونلارین چوخالماسیلا بیرگه بو جئب تئلفونلارا یازیلان اویغولامالارین بازاری دا گئد-گئده بویویور، دیلیمیزی یاشاتماق و اینکیشاف ائتدیرمک اوچون بو ساحه بیزیم اوچون واز گئچیلمز دیر. آنا وطنه گؤره چالیشان گئجلریمیز هر ساحه ده اولدوغو کیمی بو ساحهده ده اؤزلرین گؤستریب و دیلیمیزی یاشاتماق هوسیله بو یولا آتدیم آتیب …آردینی اوخو »
ایپ اوجو؛ گوگل پلیدن پول وئرمهدن یازیلیم ائندیرین
بوگون چوخ ایشه یارایان باشقا بیر ایپ اوجونون سیزلرله پایلاشماق ایستهییریک،سانیرام گوگل پلی ماغازاسینده دولاشدیغینیزدا اولوبدور کی بیر یازیلیمدان خوشونوز گلیب و دانلود ائتمک ایستهیبسیز، امما بویوک بیر سورونلار قارشی قارشیا قالیبسیز؛ ائندیرمک ایستهدیگینیز یازیلیم پارالی (پولی) یازیلیمدیر، بیز بو یازیدا سیزه یاردیم ائدجییک کی داها بئله بیر موشگولله قارشلاشمایاسیز. …آردینی اوخو »
سیته تانیتیمی | استودیو 8
سیته تانیتیمی: استودیو سککیز (استودیو هشت) سیته ایزلیمی: استودیو سککیز (استودیو هشت) 8studio.ir سیته قونوسو: ایچ (داخیلی) دیزاینی، لوگو تاساریمی، دفتر و افیس لوازیم دیزاینی ، وئب تاساریمی، صنایع فوتوقرافچیلیغی سیته یازیلیشی: فارسجا – اینگلیزجه سیته حاققیندا: استودیو سککیز یارادیجی و توتکولو گئنج بیر گوروپ طرفیندن تهران دا ایچ (داخیلی) دیزاینی، لوگو تاساریمی، دفتر و …آردینی اوخو »
ایپ اوجو؛ گوگل کروم دا شیفرهلرینیزی نئجه گؤره بیلرسیز
بوگون چوخ ایشه یارایان بیر ایپ اوجونون سیزلرله پایلاشماق ایستهییریک، شوبههسیز اولوبدور کی بیر سایتدا اویه (عضو) اولوبسوز و سونرالار شیفرهنیز (پسووردونوز) یادینیزدان چیخیب، اما سایتا گیریش یاپماق ایستدیینیزده شیفرهنیز اولدوز کیمی یا نوقطه-نوقطه گؤرونور، سیزه هئچ بیر یازیلیم و یا خصوصی پروقراما گرک اولمادان نئجه بو شیفرهلری گؤره بیلمهنیزی …آردینی اوخو »
پروفئسور دوکتور جاواد هیئت، هرایکی تایین آغ ساققالی
منيم اوزون ايلدن بري تانيديغيم وائله ايلک تانيشليغيمدان و آدي قان يادداشيمين شرفلي لؤوحهسينه دوشن نادير شخصيتلردن بیری ده پروفئسور دوکتورجاواد هيئت جنابلاريدير.او تکجه منیم یوخ ، بوتؤو بیر میلتین غرور دویدوغو اوغولدور. دوکتور جاواد هئیت ساده ،تواضوع کار بیر اینسان دیر.او دوغولدوغو ، بویا باشا چاتدیغی طبیعتین اؤزو قدر …آردینی اوخو »
دیزاوستو بیلگیسایرلاریمیزلا داها نه ایشلر گؤره بیلهریک!! (ظارافات)
شکیللرین اوستونه باساراق شکیلی بویوک سایزدا گؤره بیلرسینیزآردینی اوخو »
-
موزون اوستونه باساراق وای فای شیفره دوزلتین
بیزلر کافی شاپ یا رستورانا گئدنده دائم وای فای شیفرهسی دالیسیجا اولوروق و توکان صاحابلاریدا …آردینی اوخو »
-
ایپ اوجو؛ گؤنردییمیز ایمیل لری نئجه گئری آلا بیلریک؟
-
سیته تانیتیمی | استودیو 8
-
ایپ اوجو؛ گوگل کروم دا شیفرهلرینیزی نئجه گؤره بیلرسیز
-
Google Play-دن قولایجا اویغولاما ائندیرین
-
Tiraxtor ، آندروید جئب تئلئفونلار اوچون اویغولاما (یئنی وئرژن)
آندروید جئب تئلئفونلاری اوچون حاضیرلانان Tiraxtor اویغولاماسینین یئنی وئرژنی یایلدی، بو وئرژن اؤنجه کی وئرژنینه …آردینی اوخو »
-
Euro2016 ، آندروید جئب تئلئفونلار اوچون اویغولاما
-
تانیتیم؛ آیلی گئجه اویغولاماسی
-
ایپ اوجو؛ گوگل پلیدن پول وئرمهدن یازیلیم ائندیرین
-
Google Play-دن قولایجا اویغولاما ائندیرین
-
Tiraxtor ، آندروید جئب تئلئفونلار اوچون اویغولاما (یئنی وئرژن)
آندروید جئب تئلئفونلاری اوچون حاضیرلانان Tiraxtor اویغولاماسینین یئنی وئرژنی یایلدی، بو وئرژن اؤنجه کی وئرژنینه …آردینی اوخو »
-
Euro2016 ، آندروید جئب تئلئفونلار اوچون اویغولاما
-
تانیتیم؛ آیلی گئجه اویغولاماسی
-
Asistan B – تورکجه آندروید یاردیمجینیز
-
“بایاتی فالی” یازیلیمی
-
تورک دیلینده اخوما -یازما اؤیره نیم کیتابی (E-Book)
آنا دیللرینی اویرنمک ایسته ین لر ایچون یاشار آزاد بئیین یازدیغی چوخ فایدالی بیر کیتاب …آردینی اوخو »
-
ایپ اوجو؛ دیز اوستو بیلگی سایاریمیزین باطریسین نه زامان دییشدیرمهلیق
قوللانیجیلارین چوخو گئج و باطری اؤلدوکدن سورا (Dead Battery) اونو دییشدیرمه فیکرینه دوشورلر، منیم کیمی …آردینی اوخو »
-
دیز اوستو بیلگیسایارلاردا حدیندن آرتیق ایستیلشمه
-
ویندوز ۷ده کابل سیز اینترنت نقطهسی یاراتماق | ویدیو گؤرونتو
-
هر کسین سیناماسی گرکهن ویندوز ایپ اوجلاری!
-
موزون اوستونه باساراق وای فای شیفره دوزلتین
بیزلر کافی شاپ یا رستورانا گئدنده دائم وای فای شیفرهسی دالیسیجا اولوروق و توکان صاحابلاریدا …آردینی اوخو »
-
سون درس، دونیالیق آنا دیلی گونی
-
پروفئسور دوکتور جاواد هیئت، هرایکی تایین آغ ساققالی
-
اوبونتو – یازیلماسی و دیسک سئچیمی
-
هر کسین سیناماسی گرکهن ویندوز ایپ اوجلاری!
-
Euro2016 ، آندروید جئب تئلئفونلار اوچون اویغولاما
آندروید اویغولامالارینین بازاری “کافه بازار” دا یاینلانان چیپ آ«لاینین حاضیرلادیغی بو اویغولامادا “یورو ۲۰۱۶” ایونلاری حاقیندا …آردینی اوخو »
-
“تورکجه تقویم” یازیلیمی
-
Tiraxtor ، آندروید جئب تئلئفونلار اوچون اویغولاما (یئنی وئرژن)
-
“بایاتی فالی” یازیلیمی
-
تانیتیم؛ آیلی گئجه اویغولاماسی
-
Xbox One اویون کنسولونون تانیتیم تؤرهنیندن ،جانلی گوزاریش
ایک باکس وان، مایکروسافتین سون اویون کنسولو اولاراق، 31 اوردیبهشت، تبریز ساعاتی ایله 21:30دا، بیررسمی …آردینی اوخو »
-
Gran Trusimo 6 گئیمی یولدا دیر!
-
آتاری گئیمینی، آنلاین اوینایین!
-
گونون آندروید اویونو: “Cut the Rope: Time Travel”
-
یئنی Xbox: هر شئی دییشهجک، او قالاجاق!
-
موزون اوستونه باساراق وای فای شیفره دوزلتین
بیزلر کافی شاپ یا رستورانا گئدنده دائم وای فای شیفرهسی دالیسیجا اولوروق و توکان صاحابلاریدا …آردینی اوخو »
-
دیلمانج گؤزلوک
-
تیپی-لینکدن یئنی داشینا بیلر روتر
-
تورک اوچاغی آلباتروس
-
سوروجوسوز ماشینلار چاغینا دوغرو


text:
آیرئلیردی اولاد گوزل آنادان
گوزلری بولود تک دولدو آنانین
اوزلولدو اللری جان جیه ریدن
آه چکیب آغلادی بیر گوز دریندن
یاغدی یاش یئرینه قان گوزلریندن
یاکی ال بیر باشی اولدو آنانین
اولادین آنایا اولدو بو سوزو…
اگر بو دونیادان واقت سیز کوچرسم
آغلاما آغلاما آنام آغلاما
گوزونده گوز یاشی ؛ اوره گینده غم
آغلاما آغلاما آنام آغلاما
چمن گوللریندن آلیب عطریمی
سن داها ایسته مه منیم خطریمی
قبیریمن اوستونده اولدوز چترینی
سن گوروب آغلاما آنام آغلاما
دوروب عصر لری بیر بیر واراقلا
اوخو بو دونیانین مین بیر ماراقلا
لیسترسن آن آنایوز ایل سرغلا
من گلن دئگیلم آنام آغلاما
آغلاما آغلاما آنام آغلاما
Filed under: تورکی شعرلر Türkcə şeirlər Etiketlənmiş: | آنا,آنا شعری,آنالار,آغلاما آنام,تورکی شعر


text:
۲۳ یانواردا قازاخیستانین پایتاختی آستانادا روسییا-تورکییه-ایران آراسیندا کئچیریلهجک سورییا بحرانی ایله باغلی گؤروش اوچون سون حاضرلیقلار گؤرولور. روسییا، تورکییه و ایرانین سورییانین گلجیینین معین اولونماسیندا لیدئر رولونو اویناماسیندان سونرا آنکارا ایله موسکوا آراسیندا یئنی بیر اتفاق قورولوب.
آخار. آذ خبر وئریر کی، "کومرسانت" قزئتینین معلوماتیندا آنکارا و موسکوانین ایلک دفعه بیرگه عملیات کئچیردیی بیلدیریلیب.
"کومرسانت" قزئتینین معلوماتیندا قید ائدیلیر: "موسکوا اوچون آنکارا ایله قورولان اتفاق جدی بیر اهمیت داشیییر و بعضی هدفلری رئاللاشدیرماقدا یاردیم ائدیر - قربین سورییا بحرانیندا رولونون قارشیسینی آلماق و آستانادا سورییا پرزیدنتی بشار اسدین مدتسیز اولاراق حاکمیتده قالماسی بارهده ضمانت الده ائتمهیه چالیشان ایرانین رولونو محدودلاشدیرماق.
اسدین آنکارانین واسطهچیلیک رولونو تانیمادیغی، تهرانین تورکییهنین سورییاداکی حربی وارلیغینی و اردوغانین ایران طرفداری اولان سلاحلی قروپلاری اؤلکهدن چیخارماق جهدلرینی قبول ائتمدیی بیر دؤورده روسییا ایله تورکییه آراسیندا سیاسی یاخینلاشما اونملی بیر اهمیت کسب ائدیر.
تورکییه و روسییا تاریخلری بویونجا ۱۲ دفعه بیر-بیری ایله محاربه آپاریبلار، آنجاق الباب عملیاتیندا روسییا هاوا-کوسمیک قوهلرینین تورک اوردوسونا دستک وئرمهسی تاریخده ایلک دفعه بئله بیر حال یاشانماسینا تحفه وئردی".


text:
Posted
4:56 PM
by Mehran Baharlı
ياسوج شهرينده، تورکجه و فارسجا ديللرينده توی کارتی
ياشاسين تورك گنجلييي، مين ياشاسين قاشقاي ايليميز
لوريستان'ين ياسوج شهرينده كي بير قاشقاي تويو اوچون چاپ ائديله ن توركجه دعوت كارتي
بو يازي آنايوردوم وئبلاگيندان آلينيبدير
------------------------------------------------------------
ياز گونی غونچه لر خندان اولاندا
باغچا دولو عطر-و رئیحان اولاندا
نازلی يار حيجله ده مئهمان اولاندا
مأذون دئیه ر بو قوناغونگ قوربانی
(مأذون قشقایی)
قاشقای ائلی، ايران'ين ان تعصصوبلو تورک ائللرينين بيريسیدیر؛ دئیه بیللم کی اونلار، باشقا تورک اولمايان ائللر آراسيندا، باريش ايله یاشارکن، اؤز کيمليکلرينی اونوتماييبلار.
نئچه آی بوندان قاباق بير توی کارتی الیمه یئتیشدی کی چوخلو تعججوب ائتديم؛ او کارت من دئیه ن سؤزلری گؤسته ريردی. اولابیله ر کی سیز ده ياسوج شهرينی، بير فارس يا لور بؤلگه بيله سينيز! آنجاق، "کهگيلويه و بويراحمد" اوستانينين باشکندی اولان "ياسوج" شهرينده، بير توی قورولموش و اوندا قاشقای تورکجه سی و فارسجا ديللرينده قوناقلاری تويا چاغيرميشلار. اؤز آراميزدا قالسين کی بئله ايشلرين تايی ، آذربايجان`دا چوخ آز گؤرسه نير!
بو کارتلاری دا بايرام کارتی اولاراق، سئوگيلی اوخوجولارا تقديم ائديب و قورخماز، شرفلی و کيملييينی قورويان قاشقای ائلينه بو يئنی ايلی قوتلاييرام.
ج.ك(آيدين)
1384/قيش سونو (اسفند)/29 ، 2006 March.20
-


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
ایلین آخیر چرشنبه لری
(سوچرشنبه سی)
یازان و توپلایان:علی.برازنده.تورک
طبیعتین ،حیاتین اویانماسی نووروزدان باشلانار و آذربایجان خالقی بونو چوخ طنطنه لی و همیده بیر آی قالمیشدان قید ائتمیه باشلاریر.بئیله کی هر هفته نی اوچونجو گونلری بیر عنصرله قید ائدرلر.قدیم خلق اینانجلارینا گوره ،دونیا و بوتون موجوداتین یارانیشی بلاواسطه دورد عنصرله سو،اود،هاوا،وتوپراق ایله علاقه دارمیش(عناصر اربعه).قیشین سونوندا بوتون جانلی عالمی و جانسیز طبیعت تدریجن قیش یوخوسوندان اویانماقی باشلار.بواویانیشلارا و دیریلیغ و دیرچلیش ده بو دورد عنصرون بیر-بیرلریلن قوووشمالاریلان اورتایا چیخارمیش.بواینانیشلارا دایاناراق اسکی خالق ایلین سون دورد هفته سینی هره سین بیرطبیعت عنصرونه آدلاندیراراق هربیرین چوخلی عنعنه و طنطنعه لن عزیزللر.ایلین سون آیی تورک خالقلاری آرسیندا بیرچوخ آدیلان تانینیر کی اونلاردان “جمله (cəmlə)بوز چیلله( (boz çilləهفته ال دورد) həftə əl dörd (بوآدلاردان بیرنئچه سی دیر.بودورد هفته لربئله سیرالانماقدادیر :
1)سوچرشنبه سی
2)اود چرشنبه سی
3)یئل چرشنبه سی
4)توپراق چرشنبه سی
هفته گونلری ایچریسینده چرشنبه گونو سئچیلمه سی ده اوزونه گوره بیر اوزل اونمی و یئری واردیر.چرشبنه گونونه اینانج و اونون اوغورلو و اوغورسوزلوغو بیر چوخ خلق ایچریسینده اولدوقی کیمی تورک و آذربابجان خالقی ایچریسینده ده گورونور آمما چرشنبه گونو تورکلر وآذربایجانلی لارگوره اوغورلو سایلیب بوگون یاس و عزا توتولماز. خاطیرلاتماق گرکلی دیر کی ایندیلیکده آخیر چرشنبه دن سووای اوبیری چرشنبه لر دبلری اونودولوب و گونئی آذربایجاندا گرکلی شکیلده قید اولونمور.هفته لرین سیرالانمالاری اوزلری بیر اینانیشا باغلی دیر،بئله کی دئیلیر اونجه قارویاغیش یاغیب سولار تازالانار،اوندان سونرا ایسدی و گونش قارلاری اریتمگه باشلار،اوچونجو هفته یئل بابا اسسیب آغاجلاری تیترتیب اویاندیرار،سونوندا توپراق قیش یوخوسوندان اویانار. بونلارین هربیرینده آیری-آیری مراسملر و دبلردوزنلنیر.
ایلک هفته سو عنصرنه آداناراق “ازل چرشنبه”؛”گوزه ل چرشنبه”؛”سولار نووروزو”؛”گول چرشنبه”؛”چیلله قاچدی”؛”اوول چرشنبه””یالانچی چرشنبه” آدلاری ایلن ده بیلنیر.اینانیشا گوره یئنی ایلین گلمسیندن قایاق سو تازالانار،سو چرشنبه سینده گون چیخمادان قاباق خالق سو باشلارینا گئدیب تازا سودان اللرینی یوووب بیر-بیرلرنین اوزلرینه سو سرپرلرسواوستوندن آتیلیب دیرناقلارین توتوب سویا آتارلار؛.سواوستوندن آتیلاندا بوسوزلری دئیلر:
آغیرلیغیم- اوغورلوغوم سویا
آزاریم –بئزاریم سویا
آغیرلیغیم –اوغورلوغوم
دوشسون سو اوستونه
***
سئل چارپار،سوچارپار
بیرگوناه ایشلتدیم
گل اونو توت آپار
سئل چارپار،سوچارپار
گل آپار،گل آپار
سویو یاراسی اولانلارا آپاریب یارالارینا دا سرپدیکلرینده بئله اینانج واردیر کی یارالاری ساغالار؛عین اینانجا گوره تازالانان سو بیرچوخ خسته لیگه ده درمان اولار کی اونادا “تورکجه چاره لر” دئیلر.
سو چرشنبه سینده جوان و گئنج قیزلارسو فالی توتوب تازاایلده بختیلرینه باخارلار.کند قیزلار بزک-دوزک ائیلییب بزکلی دولچا،گویوم،کوزه لریلن سوباشینا گئدیب،آیدان آری-سودان دورو گوزل قیزلار تازا سودان دولدوروب چرشنبه آخشامی سفریه قویارمیشلار.بوسویوقیزلار ائوین دورد بیربوجاقینا سرپیب بویوک –کوچوک بوسودان اوزلرینه چیله یللر.
سوچرشنبه سینده گون بویو شنلیک و اویونلار آئدیلیب،اوگون شادلیقلارلا گئچر،اویونلاردان بیر چرشنیه یاهالتماجاسی دیر کی بو گونه گوره دئیلیر:«آی چرشنبه ،سن منیمله چرشنبه له شسن ده،من سنین له چرشنبه لشجیم،چرشنبه لشمسن ده»
سوچرشنبه سینه “یالانچی چرشبنه”ده دئیللر.اینانج بئله دیر کی بوچرشنبه آدام هرنه ائشیدیرسه یالان اولار!! آذربایجانلی لار ائولرینده ایل بویو بیرچوخ شئیی ائودن وئرمزلر اورنک اولاراق دوز،مایا،وبونلارا تای بونلاری ائوین”مایاسی” آدلاندیرالار.سوچرشنبه سی گونوده ائولردن الک،مایا،گول و بیتگی،دوز،اود هئچ کیمه وئریلمز.مجبور قالدیغی زمان و بونلارین بیری سینه وئرمک مجبوریتینده قالان حالده وئریلن آدامدان بیر مقدار پول آلارلارحتا ان یاخین ائو آدامی اولموش اولسا بئله.
آذربایجان خالقی آراسیندا سویا باغلی”سویون نصیحتی”آدلی بیر افسانه واردیر کی سویون نقدر اونملیلیغین و مقدسلیغینی گورسه دیر.سوچرشنبه سیلن باغلی بوتون اینانیشلارا باخیلدیقیندا بواینانیشلارین چوخ اسکی دوورانلارا قایتدیغینی گورمک اولور.بوتون جانلیلارا حیات وئرن و تورک میتولوژیک افسانه لرینده ده قید اولوندوگی کیمی هرشئی دن اونجه دونیانین سو اولدوغی بیر حالده بودوشونجه لری قانیتلاماقدادیر.سویون اونملیلیقی سبب اولوبدور کی خالق فولکلوروندا سوایله باغلی چوخلی بایاتی،ماهنی،آتا-بابا سوزو و دئییم یارانسین.بیرنئچه بایاتی سویا باغلی بونلاردی:
سوگه لر لوله-لوله
توکولر بیزیم گوله
الینده ایپک دستمال
بار گلیر گوله –گوله
***
سوتک چالارام سن سیز
قاراباغلارام سن سیز
گئجه لر صبحه کیمی
درددن آغلارام سن سیز
***
سوگلر آخار هارای!
توکولمز چارخا هارای!
ایگید غوربته دوشسه
چاغیرار آرخا هارای!
***
یانان چئراق اولیدیم
یولدان ایراق اولیدیم
یاریم سویا گئدنده
سیرین بولاق اولیدیم
***
سوگلر آخرخا نه وار
توکولر چارخا نه وار
من یاریمی سئوییرم
بیلمیرم خلقه نه وار
***
آتا-بابالارمیزدا سوایله باغلی چوخلی سوزلردئمیشلر کی اونلاردان بیر پاراسی بئله دیر:
• سو دهنه یه ،آدام آرخایا باغلی دیر.
• سو آخاریندان سالینان ائل –اوبا بارلی –بهرلی اولار.
• سو اولان یئرده دیریلیک اولار.
• سو دا بوغولان آغلاماقلا یوخ ،چابالاماقلا خئیر تاپار.
• سویون لام آخانی ،آدامین یئره باخانیندان قورخولور.
• سوبیریئرده قالسا اییلنر.
• سو آخدیغی یئردن بیرده آخار.
• سودا بوغولان سامان چوپونه یاپیشار.
• سوایسته ینین دیر.
• سوبارداغی سودا سینار.
• سو اخسان دیر.
• سو موردارلیق گوتورمز.
• سو ایله اوددون اویونو !
• سویو وئر سوسایانا، ایچسین قانا-قانا.
• سو اویور،دوشمان اویوماز.
• سو سانجینی،آجی آجینی کسر.
• سوگلنده یولون تانیار.
• سواولان یئرده تیمم باطیل دیر.
• سو آیدینلیق دیر ،توک اوز قاپووا!
• سو آیدینلیق دیر.
• سو آخدیقی یئره توکولر.
• سو آشاغی آخیدییب ،سو یوخاری آختاریر.
• سو باشدان بولانار.
• سو ایله اوددون ایمانی یوخ.
• سو یارانیب آخماقا ،گوز یارانیب باخماقا.
• سو کیچیگین دیر ،یول بویوگون.
• سو گلیر لیله ندیریر،باغچانی گوله ندیریر.
• سو گورنده بالیق دیر،قایا گورنده گئچی!
• سوگورمه میش پاچالارین سیییریر.
• سو دا باتماز،اوددا یانمازدیر.
• سو دان آیریلان بالیق اوددان قورخماز.
• سودا خئیر اولسایدی ،قورباغا اژدها اولاردی.
• سودان قایماق ییغیر.
• سودان چیخمیش سیچانا بنزیر.
• سو سوز یئرده اوردک اولماز،قاز اولماز.
• سو سنین دالینجا گلمزسه ،سن سو دالینجا گئت.
• سو سویا قاریشاندا گوجلو اولار.
• سو سویو تاپار؛سودا چوخورو.
• سو هرشئیی پاک ائیلر،اوز قاراسیندان سووای.
• سو چکن ده من اولدوم،بره گزدیرنده!!
• سو دا یاتان ایلانادا ساریلار.
• سو اولان یئرده آبادلیق اولار.
• سو کیمی آیدین اول.
————————————————–
قایناقلار:
ایل آخیر چرشنبه لر- آزاد نبی یف- باکی 1992
آذربایجان شفاهی ائل ادبیاتینابیر باخیش- پرویر زارع
Filed under: آذربایجان مقاله لری Azərbaycan məqalələri Etiketlənmiş: | چهارشنبه سوری در آذربایجان,چرشنبه,آیین و رسوم چهارشنبه سوری در آذربایجان,آخیر چرشنبه,آخیر چرشنبه لر,ایلین آخیر چرشنبه سی


text:
بیز قالدیق
یئتیشدی غیر عاشیقلر ویصال یاره بیز قالدیق
خلایق چاره تاپدی دردینه بیچاره بیز قالدیق
هامی اؤز سئودیگی معشوقه سیله شادکام اولدو
یانان پروانه لر تک روز و شب اودلاره بیز قالدیق
رقیب بی مروت لر فرحناک اولدو عالمده
سئویب جانانی حسرت طره طراره بیز قالدیق
کئچیرتدیک تیر نازین سینه دن هر ماه رخسارین
گئنه بی مهر چیخدی طعنه اغیاره بیز قالدیق
محبت گولشنینده بیر گول اکدیک زحمتین چکدیک
صفاسین اؤزگه لر گؤردو جفای خاره بیز قالدیق
بوتون دیوانه لر واحید کمندین دن خلاص اولدو
گئنه او زولفه باغلی متصل آواره بیز قالدیق
علی آقا واحد
Filed under: تورکی شعرلر Türkcə şeirlər Etiketlənmiş: | بیز قالدیق,تورکی شعر,سئوگی شعری,علی آقا واحد,علی آغا واحید


text:
سئوگیلی جان
بیلسن گوزلیم سن نه قدر سئوگیلی جانسان
ظلم ائیله مه قوی سویله مه سینلر جان آلانسان
سوسدورما او گول چهره نی آلدانما رقیبه
اوز قدرینی بیل کی نه قدر ایندی جاوانسان
اغیاره اینانما گوزلیم قورخورام اوندان
چوخ ساده سن هر سؤز کی دیللر اینانانسان
گول دن ده ، چیچک دن ده ، گونش دن ده گوزل سن
سن باغ ملاحت یئتیرن سرو روانسان
گؤردوم یئنه مین نازیله بیگانیه باخدین
چوخ شبهه یه سالدین منی بیلدیم نیگرانسان
گؤر بیر نه گوزل لیکده یئتیرمیش سنی طالع
حسرت چکر عالم سنه مشهور جهانسان
واحید بو قدر سنده کی وار عشق و محبت
دونیا قوجالیب گئتسه چتین سن قوجالانسان
علی آقا واحد
Filed under: تورکی شعرلر Türkcə şeirlər Etiketlənmiş: | تورکی شعر,تورکجه شعر,سئوگی شعری,سئوگیلی,سئوگیلی جان,سئوگیلیم,علی آقا واحد,علی آغا واحید


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
بالاترین سایتینین دعوت نامه سی
عزیز آذربایجانلی دیلداشلاریم سیزلردن اگر بالاترین دعوت نامه سی ایستین وار بوردا تورکجه پیغام قویسون ایمیلینن باهم من آز زاماندا اونا دعوت نامه گونده ره رم . البته چون دعوت نامه محدود واریمدی او آداملارا وئره جه یم کی آذربایجان اوچون چالیشیرلار قالان لاردا نوبت ده قرار تاپاجاخلار .
حتما ایمیل و دلیلیزی بالاترین سایت دان ایستفاده دن یازین تا من گؤروم کیمه چوختر لازیم دی . اگر سایت یا وبلاگیز اولسا آدرسین ده حتما یازین تا دعوت نامه نی تئز یوللاییم .
هر عضو اولان اوزوده دعوت نامه گؤندره بیلر پس دعوت نامه لری آذربایجانلی لار ایچینده داغیتماخلا اوزوموزه فایدالی اولاق
Filed under: باشقالار başqalar Etiketlənmiş: | ارسال دعوت نامه رایگان بالاترین,بالاترین,دعوت نامه بالاترین,دعوت نامه بالاترین + رایگان,دعوت نامه عضویت در سایت بالاترین رایگان,سایت بالاترین


text:
تورکیه
پلیس مختلیف آدرسلره عینی واختدا عملیات تشکیل ائتدی و سالدیرقانی اسنیورتدا گیزلندیگی ائوده یاخالادی
ییغینجاقدا داعش ایله مباریزه و فیرات قالخانی عملیاتی موذاکیره ائدیلهجک
سعودی عربیستاننین پایتاختی ریاض-دا کئچیریلن "داعش ایله موباریزه اتفاقی" توپلانتی سیندا تورکیهنین "فرات قالخانی" حرکاتینا دستک اولوناجاغینا دایر قرار قبول ائدیلدی.
احتیمال اولونان رفرندوم اوچون ان ائرکن 26 مارس، ان گئج 16 آوریل تاریخلری نظره آلینیر.
تورکیه بؤیوک میللت مجلیسینده عدالت و اینکیشاف پارتیسینین 18 ماددهدن عبارت "تورکیه جمهوریتی آنایاساسیندا دییشیکلیک ائدیلمهسی حاقیندا قانون تکلیفی"نین بیرینجی تورو تاماملاندی.
قیرقیزیستان ساغلیق باخانلیغی، حیاتینی ایتیرنلرین چوخونون، اوچاغین دوشدوگو بؤلگهده یاشایان قیرقیز وطنداشلاری اولدوغونو آچیقلادی
تورکیهنین اعاده طلبی، فرقلی حاکملردن عبارت اولان 3 اوست محکمه شوراسی طرفیندن قیمتلندیریلدی
تورکیه بؤیوک میللت مجلیسینده آنایاسا دییشیکلیکلری بارهده تکلیفلرین موذاکیرهسی داوام ائدیر.
باش قرارگاهدان وئریلن آچیقلامادا، روسیا و تورک سلاحلی گوجلری آراسیندا هیاتلر آراسی گؤروشمهلر ائدیلدیگی بیلدیریلدی
خاریجی ایشلر ناظیری مولود چاووش اوغلو ژنوده کئچیریلن قیبریس مسئلهسیله باغلی موذاکیرهلردن سونرا آچیقلاما وئردی.
تورک سلاحلی گوجلریندن وئریلن آچیقلامادا، سینات-هفتانین و زاپ بؤلگهلرینه هاوا عملیاتی تشکیل ائدیلدیگی ایفاده ائدیلدی
روسیا خاریجی ایشلر ناظیرینین یاردیمجیسی آلکسی مشکوو تورکیه ایله یاپیجی امکداشلیغین گوجلندیریلمکده اولدوغونو بیلدیرهرک، علاقهلری تامامیله کئچمیشدکی حالینه قوووشدورماغا اومید ائتدیکلرینی بیلدیردی.


text:
آیدین شافاق 189
«ایواز طاها»
یازار: کؤچری
بعضاً بئله نظره گلیر کی آذربایجان تورکجهسیننین ادبیاتی حاققیندا سؤز گئدنده گرک حؤکماً قدیم شخصیتلریندن، اونو دا یالنیز شاعیرلردن سؤز گئتسین. البته بو مسئله بیر میقدار دا آذربایجان ادبیاتینین تاریخی بیر باخیشدا، نثرده هئچ ده شعر قدر زنگین اولماماسیندان قایناقلانا بیلر. هر نه ایسه، بو ساییمیزدا، چوخ گنج یاشدا آذربایجان دیلی و ادبیاتینا نثر ساحهسینده چوخ بؤیوک خیدمتلر ائتمهیه باشلایان و هله ده خیدمتلرینی دوام ائتدیرن بیریندن یازاجاغیق. بو دَیرلی ادبی یازار، دیلماج و فلسفهچی میز «ایواز طاها» دیر.
ایواز طاهانین آدی ایله ایلک دفعه 1369نجو ایلینین قیش فصلینده، داها دقیق دِئی آیی نین 15ینده، مدرسه یولوندا، «یول» درگیسینین ایلک ساییسینی تهراندا بیر قزئتچی پوتقاسینین رفینده تانیش اولدوم. اینانماسی چتین ایدی، آما رفده آذربایجان تورکجهسینده بیر درگی گؤروردوم!
درگینین باشیازاری «ع. ابوطه» ایمضاسی ایله «یول»، یولا دوشدو. عونوانینی داشییان بیر باشمقالهده، درگینین یولا دوشمهسینی چوخ گؤزل و دوزگون بیر آذربایجان تورکجهسی ایله آنلاتمیشدی. او آیلیق درگی ایکی ایلدن چوخ نشر اولوندی، آما سون نئچه ساییسیندا آرتیق ایواز طاها دییل، باشقاسی باشیازار اولموشدو و بوسبب دن درگینین کئیفیتینین بیردن آلچاماسیندان یاخشیجا آنلاماق مومکون ایدی.
سونوندا «یول» باغلاندی. داها دوغروسو ایواز طاها و یولداشلارینین آچدیغی آذربایجانچی دیل، دوشونجه و ادبیات مکتبی باغلاندی. لاکین او مکتبده درس آلان مینلرجه اوخوجو، خصوصی ایله گنج اوخوجولار و درگینین «کپنک» آدلی ضمیمهسینی اوخویان اوشاقلار، آذربایجانین سونکو ایللرده مدنی اویانیش حرکتینه گوج قاتان دالغالار اولدولار. شوبههسیز، یول درگیسی، قیسا عومرونه باخمایاراق، گونئی آذربایجانین چاغداش ژورنالیزم و عمومی ادبیاتیندا بیر دؤنوم نوقطهسی اولدو و اونون یاراتدیغی اثر ییرمی بئش ایله یاخیندیر کی دوام ائتمکدهدیر. یقین آذربایجان خالقی بونو اؤز دریندوشونجهلی، فلسفه بیلن و دیل اینجهلیکلرینی دریندن تانییان اوغلو ایواز طاهایا بورجلودور.
آشاغیدا ایواز طاهانین حیاتی و دوشونجهلرینه اؤترگی بیر باخیش آتیب و اونون دوشونجه و قایغیلاری ایله تانیش اولاجاغیق.
ایواز طاهانین حیاتی
ایواز طاها موغانلیدیر و تهران بیلیمیوردوندا فلسفهده تحصیل آلیب. او میلادی 90-جی ایل لرده «یول» درگیسینین قوروجوسو و باشیازاری اولوب. سونرالار آذربایجان جومهورییتینده «جهان» درگیسینین تمل داشینی قویوب و ژورنالین باش یازارلیغینی اؤز اوزهرینه آلیب. او هابئله 2004-جو ایلدن «یارپاق» قزئتینی چیخارماغا باشلاییب.
طاهانین چوخلو مقاله، حکایت، تنقید و ترجومهسی وار. اونون یولدا چاپ اولان فارسجادان آذربایجان تورکجهسینه چئویردییی احمد شاملو، نیما یوشیج و سؤهراب سپهریدن بیر نئچه شعر، نه بؤیوک اولچوده فارس و آذربایجان دیللرینه حاکیم اولدوغونو ثبوت ائدیر. البته، عرب شاعیر «نزار قبانی«نین ده شعرلریندن دیلیمیزه چئویریب. کانادادا یاشایان رضا براهنینین چوخ تانینمیش «گاری» (آرابا) شعرینی ده موکمّل بیر اسلوبلا، هم متنه هم اونون ادبی گؤزللیکلرینه باغلی قالاراق، فارسجایا چئویریب و بو چئویری رضا براهنینین اؤزوندن ده آلقیش آلیبدیر.
ایواز طاهانین آذربایجان تورکجهسینده، فارس و اینگیلیس دیللرینده یاییملانان یازیلاریندا، داها چوخ فلسفه، ادبیات و سیاسته داییر موضوعلار آراشدیریلیبدیر. اونون یازدیغی کیتابلاردان دا ان اؤنملی ایکیسی، یعنی «قورشون هاردان آچیلدی» و «شعر وارلیغین ائویدیر»دن آد چکمک اولار، لاکین او آدلاری سرّ کیمی ساخلاناراق یاییلمامیش کیتابلارینین داها ائتکیلی اولاجاغینا اینانیر.
ایواز طاهانین دوشونجهسی و فلسفی قایغیلاری
ایواز طاهانین هر بیر فلسفی آختاریشیندا «دیل وسوسهسی» و یا «دیل دویارلیلغی» گؤزه چارپیر. «دیل» فئنومئنینین بئلهجه قاباردیلماسی بلکه ده آذربایجان تورکجهسینین تاریخی دورومو ایله باغلیدیر. او، واختآشیری بو مسئلهیه قاییدیر. بعضن بئله نظره چارپیر کی، او، دوشونجه گئدیشینی و تفککورون گئرچکلشمه شرطینی دیلدن آسیلی سانیر. اونون سؤزویله دئسک «اینسانين دوشونجهسی ديلده باش وئرير. هابئله، اینسانین وارليغی ديلده گئرچکلشدييی زاماندان او، باشقا جانلی لاردان سئچيملهيه باشلايير. أرسطو اینسانين حئيوانلارا اوستونلويونون باشليجا سببينی «نيطق»ده گؤردوكده، يانيلمير. چونکی «اینسان دانیشان حئیواندیر.» او هایدگئردن ایلهام آلاراق «ديل نه اينكي اینسان دوشونجهسینين، بلكه وارليغینين دا ائویدير» سؤیلهییر. طاها حتتا أدبی-بدیعی یارادیجلیغیندا دا بو وسوسهدن یاخا قورتارا بیلمیر. اؤرنهیین، کیچیک حجملی رومان ژانریندا یازدیغی «قورشون هاردان آچیلیدی» أثرینده تکنیکی و بدیعی اؤزهللیکلره رعایتله یاناشی، ساغلام و آخیجی بیر دیل سرگیلهمهیه قورشانیر. گونئی آذربایجان بدیعی نثرینین قیتلیغیندا بئله بیر کیتاب نثر مدنیتینین گلیشمهسینده ائتکیسیز اولمایا بیلمزدی.
طاها گؤزهللیک فلسفهسینه کؤکلنمیش «شعر وارلیغین ائویدیر» کیتابیندا دا بیر چوخ مسئلهلرله یاناشی یئنه ده دیله قاییدیر. همین کیتابدا گئتمیش کیچیک بیر جومله، سانکی عؤمور بویو بیر فعالیتین اؤزهرینی عکس ائتدیریر: «من آذربایجان تورکجهسینی تفککور ساحهسینده دیللندیرمک ایستهییرم.» اوستهلیک، فلسفی نظریهلر ایشیغیندا گونئیده شعر مدنیتینین یایغین اولماسینین سرّینی آچماق اوچون نظری سببلر آختاریر. کیتابدا شعریمیزین نثره اوستونلویو، شعرله نثر دیلینین کؤکلو فرقلری، شعرله ایلگیلی ایدئولوگییانین ائتکیلری، شعرین آماج و یا آراج اولماسی، و شعرله فلسفهنین ایلگیلری گئنیش آراشدیریلیر.
اوست اوسته، دئمک اولار طاهانین بللی دغدغه و یا وسوسه آلانی وار: دیل، دوشونجه، اخلاق، عدالت، اؤزگورلوک، اینجهصنعت و سیاست. اونون أخلاقی باخیش بوجاغی کانتدان ائتکیلهنهرک مسئولیتچی ماهیت داشیسا دا، اؤزگورلوک و عدالته سولسایاغی تأکید ائدیر. بو وورغودا ایسه بعضن آنارشیزم اؤیرهتیسینه )دوکتوریناسینا( یاخینلاشما حیس اولونور. دیل و دوشونجهیه گلدیکده، او هر ایکیسینه قورخونج بیر فئنومئن کیمی باخیر. سون واختلار دیققتینی بو ایکیسینین قارشیلیقلی علاقهلری ایشیقلاندیرماغا یؤنلتمیش یازار، بئله بیر ایلیشکیده آچقیجا دیله اوستونک وئریر. بو اوستونلویون سویآغاجی ساپیر-وورف نظریهسینه گئدیب.
سون سؤز اولاراق، بونو قئید ائتمک اولار کی ایواز طاهانین پایی آذربایجان دیلینین یاخین کئچمیشدهکی انکشافیندا اولدوقجا اؤنملیدیر. البته کی بو ساحهده رحمتلیک اوستاد هیأتین وارلیق درگیسی و رحمتلیک بهزاد بهزادینین یاییملادیغی «آذری» درگیسینین یئری بیر آیریدیر. لاکین اساسدا اونلاری «یول» و «یارپاق»لا قیاسلاماق چوخ دوز اولانماز چونکی آدی کئچن بو سون ایکی درگینین ماهیتی داها چوخ ژورنالیستیک و خطاب ائتدییی کؤتله ایسه داها چوخ عمومی اولوبدور. آنجاق، گونوموزده آذربایجان تورکجهسینده یازماغا، خصوصاً نثر یازماغا، اویانان شوق و دیرچهلیشی کیملره بورجلو اولدوغوموزو یاخشی بیلمهلیییک.
قایناقلار:
• ایواز طاهانین رسمی وئبسایتی (www.eyvaz.org)
• ایواز طاهانین تلگرام کانالی (@eyvaztaha)
• ویکیپدیا
گاری
رضا براهنی
در را از جایش كندند بلند كردند
در را به روى گارى انداختند بردند
حالا فضاى خالى در چون دهان سگى تشنه و تنها در زیر آفتاب لهلهزنان است
اتاقها را بردند
با سطح شیشههاى تیز و شكسته دیوارهاى خالى و مغبون پنجرهها تنها ماندهست
دیدى كه خانهی ما را هم بردند
احساسهاى ما حالا زنبورهاى سرگردانى هستند كه تكتك دنبال كندوى گمشدهشان مىگردند
آنگاه نوبت سبلان آمد
ما بچهها اطراف كوه حلقه زدیم تماشا كردیم
بىاعتنا به ما مشغول كار خود شده بودند
فارغ شدند. و بعد: هنهنكنان سبلان را انداختند روى گارى بردند
و آسمان پرستارهی تبریز را كندند انداختند روى گارى
از روى گارى صدها هزار چشم درخشان تبریزى فریاد مىزدند:
ما را بردند
و،
بردند
گلهاى باغچههاى تبریز مىگریستند وقتى كه ارك علیشاه را انداختند روى گارى بردند
حالا از موریانه ها نشانى خورشید را مىپرسیم
اما تو نیستى
زیرا كه آمدند و تو را انداختند روى گارى بردند
ما در غیاب تو در اینجا در این جهان خاكى ویران چه مىكنیم؟
از دوردستهاى زمان غرش صدها هزار گارى را حتى در خواب نیز مىشنویم
ایكاش مىآمدند ما را هم مىبردند.
تهران 26/7/70
آرابا
شاعیر: رضا براهنی
چئویرن: ایواز طاها
قاپینی دابانیندان چیخاریب قالدیردیلار
قاپینی آرابایا چاتیب آپاردیلار.
ایندی قاپینین بومبوش کانداری، یالقیز سوسوز ایتین آغزی کیمی گونش آلتیندا تؤوشومکدهدیر ــ
اوتاقلاری آپاردیلار.
کسکین سینیق شوشهلرله پنجرهلرین بوش و سارسیلمیش دیوارلاری یالقیز قالمیش ــ
ائویمیزی ده آپاردیلار گؤردون!
ایندی ایسه دویغولاریمیز دیدهرگین آریلار سایاغی بیربیر ایتکین پتکلر آرخاسینجا گزیرلرــ
سونرا نؤوبه ساوالانا چاتدی.
بیز اوشاقلار داغین چئورهسینده چنبر قوروب دوْنوخدوق
بیزی سایمازجا اؤز ایشلرینه قاریشمیشدی باشلاری
بیتیردیلر. سونرا گوجهنهـگوجهنه ساوالانی سؤکوب آرابا اوستونده داشیدیلار
تبریزین اولدوزلو گؤیونو قوپاریب آرابایا یوکلهدیکلر.
آرابا اوستوندهکی یوز مینلرجه تبریزلی گؤز هایقیریردی:
بیزی آپاردیلار.
و،
آپاردیلار،
تبریز باغچالارینین چیچکلری آغلاشیردی علیشاه أرکی آرابا اوستونده داشینیرکن.
ایندی قاریشقالاردان
سوروشورام گونشین یوللارینی
سنین یوخلوغوندا
چونکی گلدیلر، سنی ده آتیب آرابا اوستونه آپاردیلار
بیز سنین یوخلوغوندا بو اوچغون تورپاقلی عالمده نئیلهییریک؟
زامانین اوتاییندان یوزمینلرله آرابانین گورولتوسونو گؤروروک یوخودا بیله
گلیب بیزی ده آپارایدیلار تکی، بیزی ده


text:
+0 به یه ن
هر كیمدن آییرسان منی، تبریزدن آییرما
بو سئوگیلی یوردون نفسین بیزدن آییرما
اینسانه وطن، روكنی- تواندیر، دایاناق دا
آللاهینا باخ، طاقتیمی دیزدن آییرما
تبریزله عزیز اولدوم، ایزیم قالدی جاهاندا
توفانه دؤنوب گل منی بو ایزدن آییرما
چوخلار سؤزودور، شهری- بلادیر بو بلاخیز
من زادی- بلانی بو بلاخیزدن آییرما
آخسام آرازام، آخماسام آنجاق قورو باتلاق
دریا چاغیریر، گل ائوی ائوسیزدن آییرما
محمود قبّه زرین (آراز)
تبریزده قارداشلارین سنی بیر عؤمر ماحمود داداش دئیه- دئیه چاغیردیلار؛ تهراندا غلامحسین ساعدی یه سنی ماحمود داداش چاغیرماغا هئچ ایذن وئردیلرمی؟
تهرانین وحدت تالارینا سؤیله یین بوراخسین آرازیمیزی؛ بو آراز آراز ایله بیرگه چاغلاماق ایسته ییر. وحدت تالارینین قارشیسیندان یولا سالین گلسین تبریزین گول اوغلون، مئهریبان اوغلون! آخی آشیغی بیر عؤمر تبریزده "چال آشیق" دئیه- دئیه چالدیرماغا چاغیرماق ایسته ییب بو تورپاغین اییید اوغلو! تهراندا یوخو آلمیش گؤزونو...
آی بالام! بالا باغداكی شیر و خورشید تالارینین آدرئسینی بیلن وارمی؟! تهران، وحدت تالارینین قارشیسیندان یولا سالسا دا؛ تبریز، بو خلف ائولادینی بو تالارین قارشیسیندان یولا سالماق ایسته ییردی آخی...
محمود قبّه زرین سون اویونونو "الویداع" آدلی تاماشاسیندا اویناماق ایسته ییر. بالا باغین دا، شیر و خورشید تالارینین دا، ایندی دئمك اولار ارك ین ده آدرئسینی تاپا بیلمه دیییمز اوچون بو نوماییش باشقا یئرده صحنه لشدیریله جك! گؤروشوموز: تبریز/ تاریخ قبریستانی/ اؤلمزلر بؤلومو/ جلیل محمّد قولوزاده، بؤیوك خان نخجوانی، غلامحسین ساعدی، اسد صادقی، و... نهایتده شیر و خورشید تالارینین مزارلاری جیواری. سایغیلی تاماشاچیلاردان ایسته نیلیر اوستاد قبّه زرین ین بو سون تاماشاسی ایجرا اولا- اولا موبایللاریزین سسینی باغلایاسیز؛ آخی تبریزین تاریخ قبریستانینین اؤلمزلر بؤلومونده یاتانلار دوروب تبریزین تئاترینین جان اوسته اولماسینی دویسالار سوموكلری تیتره مه یه باشلار! ساغ اولون.
آیدین سرداری نیا جنابلاریندان بو یازیه گؤره میننت دارام .
آرديني اوخو


text:
فرواک
سرآغاز سخن
یئل سنین دونونو گئییب رقص ائدیر بالکون دا *** سنی منه گوتورمه ین قاتار قاتار دئییل کند ایت لرینین یوخوسونو پوزان گولونج بیر قیریخ آیاق دیر *** اوره ییم سیخیلیر، یوموروق کیمی بو نه یه اعتراض نشانه سی دیر! *** سن دنیزیدین من آی دوغرانیردیم دالغالارینلا (آداملار گئدیر یوخسا قاییدیر دان، شعر توپلوسو، آیدین آراز، کشمر، بیرینجی چاپ، 1392، 86 ص)
یئل
سنین دونونو گئییب
رقص ائدیر
بالکون دا
***
سنی
منه گوتورمه ین قاتار
قاتار دئییل
کند ایت لرینین یوخوسونو پوزان
گولونج بیر قیریخ آیاق دیر
***
اوره ییم سیخیلیر، یوموروق کیمی
بو نه یه اعتراض نشانه سی دیر!
***
سن دنیزیدین
من آی
دوغرانیردیم دالغالارینلا
(آداملار گئدیر یوخسا قاییدیر دان، شعر توپلوسو، آیدین آراز، کشمر، بیرینجی چاپ، 1392، 86 ص)


text:
- آجیق لی قالخان زیان لی اوتارار.
- آغایا آغا دئسن گولمیی گلر نوکره مکر دئسن آغلاماغی.
- آج دئیر دویمارام، توخ دئیر آجمارام!
- عقل لی بیلدیگین سویلمز، دلی سویدیگین بیلمز.
- آج قورد سورونون اورتاسینا گیرر.
- آجی دادمایان شیرینی بیلمز.
- دونیادا یا اولدوغون کیمی گؤرون، یا گؤروندویون کیمی اول!
- اونوتما بال یاپان هر آری نین قویروغوندا بیر ایینه سی وار!
- اؤلوم هر فیکرینه گلنده آه ائدیب،واه ائدیب قورخما او یئتیشین زامان سن گئتمیش اولا جاقسان!
- شاد یاشاماق،یاشایش دان اینتقام آلماغین تکجه یولودور!
- شهرده دوز دا ساتیلّار ،چؤرک ده! آنجاق دوز-چورک ساتملّار!!
- قارانلیق گلنده بیرشام یاندیرماق هنردیر،دئینمک یوخ!
- آی اولوب گونه گونو،بولود گیزله دیر گونو، گونو گونه ساتمایین،خوش گئچیردین بو گونو.
- حایاتین آجی اولسا دا دئنن شیرین دیر قوی من ده ،سن ده،غم ده ائله بیلسینکی شیرین گئچینیرسن بلکه آجی غم لر شیرین بالا دوندو...
- دنیز یا بولاق اولدوغون مهم دئییل، دورو اولسان گؤی سنده گؤرونه جک!
- نه قدر چوخ اوجالارا اوچسان، اوچماغی دوشونمه ینلرین گؤوزونده او قدر چوخ خیردالاجاقسان.


text: Filed under: آذربایجانی موزیک لر Azərbaycan müzikləri Etiketlənmiş: | Arif babayev,Axşam mp3,Ay bəri bax,ayrılma məndən,Azerbaijan music mp3 download,Azerbaycan müzik mp3,Azerbaycan mp3 zülfiyyə xANBABAYEVA,Azeri xanımları,Azərbaycan maralı mp3,Azərbaycan mp3,Azərbaycanim rəşid behbudov,ber bak mp3,beri bax,birdənəsən mp3,download mp3 Azeri,gedirəm,harda qaldın mp3,ilhamə gedirəm mp3,məcnün kimi,mp3 Azeri,mp3 Azəri,qarabağ,reşid behbudov,sari galin mp3,sarı gəlin mp3,sevgili cANAN,uca dağlar mp3,قیزیل اوزوک,قاراباغ,لاللر رشید بهبودو,لاله لر رشید بهبودف,مقام آذربایجانی,موزیک موغام آذربایجان + دانلود mp3,موسیقی ساری گلین داونلود,موغام mp3,موغام آهنگ لری,هاردا قالدین آهنگی,یار گلنده توز اولماسین,کوچلره سو سپبیشم,کوچه لره سو سپمیشم mp3,کوچه لری سو سپمیشم,گئدیرم,Zülfiyyə Xanbabayeva,آلیم قاسیمف,آلا گؤزلوم,آهنگ ساری گلین,آی بری باخ,آیریلما مندن,آخشام,آذری mp3,آذربایجان مارالی mp3,آذربایجانی موسیقی لر,آذربایجانیم,اوحا داغلار موسیقیسی,بیر دنه سن,بیردنه سن,بیردانه سن,بری باخ,دانلود موزیکهای آذری,دانلود موسیقی موغام,دانلود موسیقی ساری گلین,دانلود موغام آذربایجان,دانلود کوچه لره سو سپمیشم,دانلود آهنگ ساری گلین,دانلود آهنگهای مغام آذری,داونلود موزیک آذربایجانی,رشید بهبودف کوچه لره سو سپمیشم mp3,رشید بهبودف دانلود,سنی غملی گورنده,سنسیز mp3,سئوگیلی جانان,ساری گلین mp3,ساری گلین دانلود,عالیم قاسمف,عالیم قاسمو


text:
آنه وباله لر اولیمی نینگ آزلتریش اوچون ینگی دستور
افغانستان ساغلیک نی سقلش وزیرلیگی نینگ معلوم قیلیشچه ، یولگه قویلگن مذکور دستورنی عملگه اشیشی بیلن ، افغانستان ده گی باله لراولیمی نینگ التمش فایز و انه لراولیمی نی ایسه سکسن فایز الدینی الیش ممکن بوله دی.
افغانستان حکومتی مملکت ده گی انه و باله لر اولیمی نی الدینی الیش اوچون ینگی بیر دستورنی یولگه قویشنی معلوم قیلگن .
التی طرزالعمل دن عبارت بولگن اوشبو دستورایسه کیله جگ بیش ییل گه قدر عملگه اشریلیشی ریجه لنلماقده .
افغانستان ساغلیک نی سقلش وزیرلیگی نینگ معلوم قیلیشچه ، یولگه قویلگن مذکور دستورنی عملگه اشیشی بیلن ، افغانستان ده گی باله لراولیمی نینگ التمش فایز و انه لراولیمی نی ایسه سکسن فایز الدینی الیش ممکن بوله دی.
اوشبو وزیرلیگ نینگ معلوم قیلشچه ، یولگه قویلگن مذکور دستورایسه اوچ یا بیش ییل جریانیگه عملگه اشریلشی ممکن .
افغانستان ساغلیک وزیری ثریا دلیل نینگ معلوم قیلشچه ، باله لردن حمایت قیلیش ، کیچیک یاشده گی باله لرنی تورلی کسل لیک لردن سقلش ایسه ، عملگه اشریلیشی قید ایتلگن دستور نینگ اونگیده تورگن اساسی مسله دیر.
اوشبو دستور نینگ عملی قیلیش اوچون کمده اوتیزمیلیون دالرمبلغ طلب قیله دی. بیز بو خصوصده بیرلشگن ملت لرتشکیلاتی و ایریم دولت لردن یاردم سوره گن میز.
هرچند دولت ، افغانستان ده گی ساغلام تیزیمی گه جدی دقت قیلیب کیله یاتگان لیگی نی اورغولشه دی ، اما شوندی بولیشگه قره مسدن مملکت ده گی ایرم نا قرار لیک لر بوخصوصده یولگه قویلگن دستورلرگه کاته توسیق بولیب کیله یاتگان لیگی ایتیله دی.


text:
حضرت رقیّه (س) قتلگاهدا آتاسێنێن باشسێز بدهنیله ویداع ائدهرهک سؤیلۆر:
قوْشار: کریمی
سنیـن یانـۇنـدا گـؤر بابا، وۇرانـدا کـوفییان منـی
گئدینجه شامه اؤلدۆرهر، یقین بۇ ساریبان منـی
هانی ازهلکی عیزّهتیم، نه گلدی آل-ی-هاشیمه؟
قالێب هایاندا اکبریم؟ وۇرۇللا قمچی باشیمه
عمیم هانی؟ گلیب باخا گؤزیمده قانلێ یاشیمه
گؤره سالێب نه حالته؟ بۇ گردهن-ی-زمان منی
مگهر یتیمه قێزلارێ سالار بۇ حاله روزگار
نه وار باشێمدا معجریم، نه یۆزده بُرقَع-وْ-خمار
جفای-ی-تازییانه دن وجودیم اوْلدۇ زخمدار
ندیر گۆناهیم ائی بابا؟ وۇرۇر بۇ شامییان منی
ائدیبله غم خزینهسی، بۇ قلب-ی-پاره پارهمی
یاناندا خئیمهگاهیمیز، آلێبلا گوشوارهمی
یوْخۇمدۇ بیر کسیم بابا، کسیبله راه-ی-چارهمی
سالێبلا آت قاباغێنا، ائدیبله باغرێ قان منی
یتیمه بیر قێزام بابا، اسیر-وْ-خوارهم آغلارام
گئدیبدی صبر-وْ-طاقهتیم، علیل-وْ-زارهم آغلارام
گلهن وۇرار، گئدهن وۇرار، یوْخۇمدۇ چارهم آغلارام
غریق-ی-سئیل-ی-اشک ائدهر، بۇ چشم-ی-خونفیشان منی
وۇرۇبدێ سیلی شئمر-ی-دون، بنؤوشه تک یانێب اۆزۆم
اوْدۇر کی متّصل تؤکۆر، عذاره قانلێ گؤزیاشێم
قوْلۇمۇ باغلایێب عدو، دؤنۆبدۆ شامه گۆندۆزۆم
کسیر قوْلۇمۇ اینجیدیر، بۇ بند-ی-ریسمان منی
نقدری صبر ائدیم مگهر، دیل آچمایێم شیکایهته
هله جفاسی دۆشمهنین، یئتیشمهییب نهایهته
عیالیوی اسیر ائدیب، چکیلله هر ویلایهته
خرابهلرده اؤلدۆرۆر، بۇ مئحنهت-ی-گیران منی
علاج یوْخدۇ دینمیرهم، وۇراندا شئمر عیتابیله
باشۇن دالێنجا شامه دک، گرهک گلهم شیتابیله
وئرهم خرابهلرده جان، بۇ سوز-وْ-ائلتیهابیله
غم-ی-فیراقون ائیلهییب، علیل-وْ-ناتوان منی
دوْیۇنجا آغلێیانمادێم، اۆرهکده قالدێ حسرهتیم
دییار-ی-شامه عازیمهم، چتیندی بیر رجعتیم
بۇیۇر دارێخماسێن بیبیم، یئتیشسه هر اذیتیم
قاباغا وئرسین اللــهرین، وۇراندا ساریبان منی
بۇ اهل-ی-کینه آنلایێب کی من چوْخ ایستیرهم سنی
اوْدۇر سبب کی چکدیلهر، بۇ قتلگاهیدهن منی
موزاحیم اوْلمایێم داخێ، مرخّص ائت رقیّهنی
اگرچی سنسیز اؤلدۆرۆر، بۇ ناله-وْ-فغان منی
گلهنده؛ قارداشێم منی سوار ائدیردی محمیله
محبّت ایله ائندیریب یئتهنده هر منازیله
اوْدۇر کی آختارێر گؤزۆم، کی بلکه اکبریم گله
سوار ائده کجاوییه اوْ یار-ی-مئریبان منی
کریمینین رقیّهدهن حیمایهت آرزوسی وار
همین بۇ شئعره جاییزه شفاعهت آرزوسی وار
هوای-ی-شامی چوْخ سئویر، زییارهت آرزوسی وار
دئییر یئتیر اوْ قبره ائی، خودای-ی-لامکان منی


text:
کتاب یاندیرما
حکومت فرمان وئریر کن
یاندیرین، یاندیرین هامی نین قارشیسیندا بوتؤ قاداغان اولموش کتابلاری ،
و هر یئرده اؤکوزلر
کتابلارلا دؤلموش آرابا لاری
قالانمیش اودونلار طرفینه چکمه یه مجبور ائدیلنده
تکلیکده قالمیش ، امما تانینمیش شاعرلردن بیریسی
اضطرابلا، بیلدی کی
یاندیریلان کتابلارین ایچینده
اونون یازیلاری یؤخدور
حیرصلی - حیرصلی ، ماسا آرخاسیندا اؤتوروب
حوکمدارا بیر مکتوب یازدی :
منی یاندیرین !
....
منی یاندیرین !
و من ایله بئیله داورانمایین !
....
من شعرلریمده حقیقتدن باشقا بیر شئی سؤیله مه میشم کی ؟!
و ایندی سیز من ایله بیر یالانچی کیمی داورانیرسینیز،
سیزه فرمان وئریره م !
یاندیرین منی !
15- 16 یاشلی بیر جاوانیدیم . صمد بهرنگی نی یاخیندان تانییاردیم . اونون کتابلارینی هم ساتیب و همده اوخویاردیم . صمد، یازدیغی کتابلاری نشر ائتمک اوچون بیزیم شوشه ی خانا بازاریندا کتابچی دوکانیمیزا دا باش ووروب ، آتاملا دانیشاردی. صمد و اونون دوستلاری هردن بیر شوشه ی خانا بازارین پاساژیندا عباس آقانین چایخاناسینا تؤپلاشیب ، چای ایچیب، قلیان چکیب و سیاستدن دانیشاردیلار. منده بؤیوک لردن بیر شئی لر اؤیره نمک اوچون عباس آقانین قهوه خاناسینا گئده ردیم . خراسان کندلرینده سپاه دانشلیک خدمتیم قؤرتاریب ، تبریزه قاییدارکن ، میار- میار محله سینده دوستوم جلال دان صمدین اؤلومونو ائشیددیم . جلال لا قوجاقلاشیب و عزیزیمیز صمدی ابدی اولاراق ایتیردییمیز اوچون گؤز یاشی توکوب ، کدرلندیک ! صمدین کتابلارینی ساواک ضالّه کتابلارین سیاهیسینا کئچیریب ، اونلاری بازاردان ییغیب وائشیددییمه گؤره یاندیراردی!
یازدیغیم بو مقاله نی بیرینجی دفعه 1989 – نجی ایلده برلین شهرینین فنی دانشگاهیندا صمد بهرنگی نین 50 – ایل لیک دؤغوم گونو مناسبتیله "گروه هنری امید" طرفیندن ترتیب وئریلن بیر مراسیمده اؤخودوم . ایندی بو مقاله نی بیر داها صمدی سئوه ن لره تقدیم ائدیرم.
صمد ابدی اولاراق آذربایجان بالالارینین خاطیره لرینده یاشایاجاق.
صمد حاققینده بیر نئچه سؤز !
خالقیمیزین معاصر ادبیاتی نین گؤرکملی نماینده سی ، صمد بهرنگی 1939 – نجو ایلده تبریز شهری نین چرنداب محله سینده بیر یوخسول و زحمتکش عائله ده آنادان اولور. او تبریز شهرینده مکتبه گئدیب و عالی تحصیلاتینی قورتاراندان سونرا آذربایجانین مختلف کندلرینده معلم چیلیک له مشغول اولور.
صمد ، حیاتیندا اجتماعی محرومیت ایله چوخ ارکن تانیش اولوب ، اوشاقلیق زامانیندان اونون آغیر یوکونو هم اؤزونون و همده یوخسول عائله لردن گلن اوشاقلارین چینینده حس ائدیر. قیشین قیلینج کیمی کسن شاختاسیندا 6 – 7 یاشلی یوخسول اوشاقلارین ، هله گون چیخمامیشدان اوّل ، ییرتیق – یاماقلی پالتار و باشماقلاری ایله خالچا کارخانالارینا ساری گئتمه لرینی گؤرور. مدرسه لره دولتلی بالالارین هر گون گؤزه ل پالتارلار، باهالی سواری ماشین لار، له له و نوکرلر ایله گلمه لرینی گؤرور. گؤرور و ایچرینده نیه لر دونیاسی یارانیر.
معلم لیک زامانی قارابخت شاگردلری نین گوندن – گونه سارالان سیمالارین و فرحسیز حیاتلارینی گؤره ره ک ، روحی سیخیلیرو ایچرینده عصیان گوجو آلؤو چکیر. نیه لره جاواب تاپیب و اجتماعی نابرابرلیین ، یوخسوللوق و
محرومیتین سبب لرینی جامعه ده حکم سوره ن استثمار، استبداد، حاقسیزلیق، جهالت و بیسوادلیق بیلیر. اونلار ایله اوزبه اوز اؤلور. الینده کی قلمی مبارزه سلاحینا چئویریب ، یازیچی نین وظیفه سینی زحمتکش کوتله لرین حیات و مبارزه لرینی عکس ائتدیرن اثرلرده بیلیر. ...
صمد اوشاقلار ادبیاتیندان باشلاییر. اونلارین ادبیاتینی کیچیک و اهمیت سیز سایمیر. یاراتدیغی ادبیاتی اجتماعی مکتبه چئویریب اوشاقلارین گؤزلرینی آجی حقیقتلره آچیر . یازیلارینی اوخویان اوشاق اجتماعی محرومیت لره نیفرت بسله ییر. سبب لرین آختاریب و دوشونمه یه باشلاییر. صمد اوشاقلارا آنلادیر کی ، یوخسوللوق آنجاق اجتماعی شرایطدن دؤغولور. آتاسی آخشام چاغی الی بؤش چؤره ک سیز ائوه گلنده ، تقصیرسیزدیر. صمد دئیر: محرومیتین کؤکونو تانی ، یوخسوللوغون سببینی بیل . بیل کی نه اوچون هر گون ییرتیق – یاماقلی پالتارین اوچون تحقیر اولورسان؟ نه اوچون بیر جوت باشماق و یا جوراب اوچون یانیب – یاخیلیرسان؟
بیل و بیلندن سونرا تحقیردن ، تمسخردن قورخما. قاباغیندا دایانیب، اونلارا قارشی مبارزه ائت . 24 – ساعات یوخودا و آییقلیقدا داستانین قهرمانی لطیف تحقیرین قارشیسیندا بئیله دایانیر :
"کیشی ال اشاره سیله منی قؤووب ، دئدی گئت، ایتیل، عجب اؤزلودور بو. یئریمدن ترپنمه یب دئدیم : من دیلنچی دئیلیم. کیشی دئدی :
- باغیشلاین آغا بس نه کاره سیز؟
- دئدیم : من بیر کاره دئیلم! یالنیز تاماشا ائدیرم! ، یولا دوشدوم، کیشی ماغازانین ایچینه داخیل اولدو. آرخین ایچینده بیر پارچا ساخسی پاریلداییردی. معطل اولمایب ، ساخسی پارچاسین گؤتوردوم. قؤلومدا اولان گوج ایله ماغازانین شوشه –سینه ووردوم . شوشه بیر سس وئریب پارچالاندی. شوشه نین سسی اله بیل اوره گیمدن بیر آغیر داشی گؤتوردو. ایکی آیاغیم وار ایدی ، ایکی سینی ده بؤرج آلیب نه دورموسان قاچ گیلن !"
اوشاقلار دوستی صمد آزادلیق یؤلوندا مبارزه نین چتین لیی نی آنلاییر و چالیشیر اوشاقلاردا چتین لیکلره قارشی مبارزه روحی یارادسین. او اوشاقلارا آنلادیر کی قارانلیق لا آیدینلیق و ظولم ایله عدالت آراسیندا گئده ن مبارزه ده، نهایت آیدینلیق و عدالت غلبه چالاجاق. او دئییر قارانلیق و ظولمه قارشی مبارزه ده اؤلومدن ده چکینمه مه لییک. "بالاجا قارا بالیق" داستانیندا بالاجا قارا بالیق دئیر:
" اؤلوم ایندی چوخ راحات سراغیما گله بیلر. آمما باجاردیغیم قدر یاشاییب و گره کمز اونون سراغینا گئده م . البته بیر واخت ناچار قالیب اؤلومله قارشیلاشسام بئله مهم دئیل. مهم بو دور کی منیم حیاتیم یا اؤلوموم باشقالارین حیاتیندا نه اثر قؤیور."
صمد نه اؤیره دیر؟ نه دئییر؟ بیر حکایه دن دانیشیر یا بیر هومانیستی فلسفه دن ؟ بیر بؤیوک آمال و یوکسک ایده ال- دان؟ اؤز سعادتینی اؤزگه لرین سعادتینده گؤره نلردن؟
صمد آذربایجان کندلرینی گزیب – دولانیر. اوشاقلارا درس وئریر. اونلارین سئوینجلریله سئوینیر و کدرلریله کدرلنیر. محرومیتلردن دانیشیر، ظولمو، عدالت سیزلیی قامچیلاییر . اوشاقلارین هم معلمی اولور هم ده دوستو. اؤلکه ده شهرت قازانیر . سئوه ن لری نین سایی گوندن - گونه آرتیر. اونونن وجودو ، یازیب – یاراتدیغی اثرلری شاه رژیمی نین جانینا تیکان اؤلوب گؤزوندن راحات یوخونو آلیر. بو اوچون ساواک اوّلجه صمدین کتابلارین او جمله دن "کند کاو در مسائل تربیتی ایران"، "ماهی سیاه کوچولو" ، " یک هلو، هزار هلو" ، "الدوز و کلاغها" – نی مضرّ اعلان ائدیب قداغانلاشدیریر. سونرا دا اونو آراز چاییندا بؤغور و اؤلومون تصادفی بیر اؤلوم آدلاندیریر.
صمدین اؤلوم خبری ، اوشاقلاری ، شاگردلرینی ، دوست و طرفدارلارینی درین کدره باتیریر و ادبیات عالمینده بؤیوک بیر ایتگی ساییلیر. محروملار یازاری صمدین خاطره سی اؤره کلرده ساخلانیر و اونون حیات و مبارزه یولو بیزلر اوچون بیر نمونه اولور.
احمد یزدانی برلین
برگرفته از www.durna.info


text:
بورا ایشهین ائششکدیر
بورا ایشهین ائششکدیر
مظفر ایزگو
آه بیر الیمه کئچه ده او، - بورا ایشهین آدامی دئییرم، - ائله اورداجا بوغوب اؤلدوررم. بیزیم دیوارا نه اولدوسا ائله او واختدان سونرا اولدو. دؤزه بیلمهینلر بورنو آمونیاک ایگینه حساس اولدوغونا گؤره کوچهیه دؤنن کیمی بورانی " کشف ائلهییرلر " . دوز دیوارین دیبینه یاخینلاشان کیمی بیر ساغا باخیرلار، بیر سولا باخیرلار، - عاییب اولماسین، - نه لازیمدیرسا ائدیرلر. هانسی بیرینین توتاسان، بیر گون سحردن آخشاماجان گؤزلهدیم. 38 آداملا ساواشدیم، آغیزلاشدیم. هله گؤر ساواشدیغیم آداملاردان بیری نه دئدی:
- بلدیییه لازیمی قدر توالئت تیکدیرمیر، بیز نئیلهیک؟
قیشقیردیم اوستونه:
- اوندا گل قوناق اوتاغیمیزا دا ایشه، حئیوان اوغلو حئیوان.
او آداملا او قدر ساواشدیم کی، یاخینلیقداکی باققال بیزی گوجنن آییردی. اونون گؤزونون اوستونه یومروق دیدیکجه دئییردی:
- نه بؤیوک ایش اولوب آخی، دؤزه بیلمهدیم، هم ده ثوابدی، - آی آخماق تا ائوده اوتورا بیلمیریک، هاراسی ثوابدی بونون. - سونرا علاوه ائتدی:
- اونسوز هامیسینی ائلمهمیشدیم کی!
باققال قولومدان توتوب چکمهسه ، پارچالایاجاقدیم اونو. بئلهدیر دا، هامی لازیم اولانی ائدیر، راحاتلاشیر، آخشام اوستو او یئرلری یویوب-تمیزلهمک ده منه قالیر. بیر الیمده سو قابی، بیر الیمده سوپورگه. دیلیمدهسه سؤیوش و قارغیشلار. سوپور کی، سوپور. گؤردوم کی یوخ، بئله داوام ائده بیلمز. ان یاخشی رنگلردن بیرینی آلیب بازار گونو، دیوارا یازدیم: " بورا ایشه ین ائششکدیر " . البتّه، دیواردا بو یازینی گؤرن آدام، ائششکلیگی بوینونا آلماماق اوچون قاداغانی پوزمایاجاقدی. آما سحری گون آخشاما یاخین قاییداندا نه گؤرسم یاخشیدیر، آمان آللاه، دونیادا نه قدره ائششک وار. دیوار سویون ایچینده دیر. باخسان دئیرسن کی، بیر-بیرییله یاریشا گیریبلر. دیوارین دیبیندن، پنجره یه قدر نمدیر. آی آخماقلار بو ایشی نئجه گؤرورسوز؟
- استغفوروللاه، یوخسا، آی حئیوانلار، اوتوروب ایشهییرسیز؟
آرادان بیر هفته کئچدی. باخدیم کی، بو یازینین هئچ بیر خئیری یوخدو. بو دفعه داها تاثیرلی اولسون دئیه بئله یازدیم:
- بورا ایشه ین ائششک اوغلو ائششکدیر.
او گوندن سونرا جاماعات، سانکی آتاسینی ائششک ائتمک اوچون یاریشا گیرمیشدیلر، - نه واخت تینه دؤنسم آزی ایکی-اوچ نفرین جانینی راحاتلادیغینی گؤروردوم.
- اجلاف، اوتانمیرسان اورا...
آداملاردا عار ائلهمک، اوتانماق دئییلن شئیدن اثر-علامت یوخ ایدی. بعضیلری اوزومه باخیب هیریلداییردیلار.
نترسیز، یاخشیسیز، یاخشی راحاتلاشا بیلدیز؟ - دئییرممیش کیمی باخا-باخا هیریلداییردیلار.
آنجاق آداملاردان بیری بیر دفعه بئله دئدی:
- باغیشلا قارداش، بو ائو سیزیندیر؟
یوخ، - دئدیم.
- اوندا گل سن ده راحاتلاش. آخماغا باخ، گؤر بورا نه یازیب، اصلینده، ائششک اوغلو ائششک ائله اؤزودور. اونسوز دا، آداملار بورانی قارالاییبلار. بس بو آخماغا نه دوشوب، گؤرهسن؟ بئله یازسایدی یاخشی اولاردی: خالقین خیدمتینده دیر، ایسته دیگینیز قدر ایشهیین.
- آخماق، ردد اول بوردان، - دئییب اوستونه یئریدیم. بیر تهر قاچدی الیمدن. او گوندن سونرا همین یازینین آلتینا بو سؤزلری علاوه ائتدیم:
- بورا ایشه ین حئیوان اوغلو حئیواندیر.
سحری گون گلیب گؤردوم کی، سؤزلری هؤججلهیه-هؤججلهیه سیلمهیه چالیشیر. هم ده شیرهاشیر ایشهییر. ایشینی بیتیریب ...دویملهیندن سونرا اوز-اوزه گلدیک:
- گؤرورسن دا، قارداش، دودوک بورا نه یازیب. - دئیهسن، ائله بیلدی کی، من ده بورا ایشمگه گلمیشم. جیبیندن رنگلی بیر قلم چیخاردیب ایری حرفلرله یازماغا باشلادی.
- بورا ایشمهین کؤپک اوغلودور. ¬- منه ساری چئوریلیب هیریلدادی:
- یاخشی، یازدیم، هه؟
حئیرتدن دونوب قالمیشدیم. هیریلدایا-هیریلدایا چیخیب گئتدی. دئمهلی بئله، او گوندن سونرا بیزیم دیوار " دیله گلدی " . بیر گون سونرا گلیب گؤردوم کی بو سؤزلری یازیبلار:
- اجلاف، ائششک اولماماق اوچون ایشمهدیم، آما بیل کی، بونو یازان ائله کؤپکدیر. - سحری گون او یازینین آلتیندا باشقا بیر یازی وار ایدی:
- کؤپک سنین آتاندیر، نه دئییب کی، دئییب راحاتلاش دا!
اوندان سونرا، سؤزون اصل معناسیندا، توالئت ادبیاتی یازیلماغا باشلادی.
- " بونو یازان توسون، اوخویانا سورسون " .
داها سونرا دیداکتیک فصل باشلادی.
- هر میلتی توالئتیندن تانیماق اولور، جناب. بورا هئچ نه یازما، بورا بیر توریست ده ایشهیه بیلر.
سحری گون اونا جاواب یازمیشدیلار:
- ای سفئه، توریست بورانی گؤرسه، شکلینین چکیب توریزیمیمیزی بالاتلایار.
دیوار گونبَگون یازییلا دولوردو. منی ده ماراق حیسی بوروموشدو، " گؤره سن، ایندی جاماعات نه یازیر " دئیه دوشونوردوم. دیوار یوخ، سانکی موقدس " قارا کوادرات " ایدی. کیمین عاغلینا نه گلیردیسه یازیردی. مثلا، بیری یازیردی:
" ساغا باخ " ، دئییردی. ساغا باخدیم. یازیلمیشدی: " سولا باخ " . ایندی ده سولا باخدیم، اوردا دا بیر اوخ ایشاره سی واردی: " یوخاری باخ " . باشیمی قالدیریب یوخاری باخدیم: " آی آخماق، ساغا-سولا باخماقدانسا اؤز ایشینه باخ " .
هه واللاه، بئله وضعیتده نئجه دلی اولمایاسان. همین گون حیرصلهنیب پولیس ایداره سینه گئتدیم. پروکورورون اوتاغینا قالخدیم و دئدیم: جناب پروکورور، درده دوشموشوک، بیزی بو درددن قورتارین.
¬نه اولوب؟ - سوروشدو.
بوتون اولانلاری اولدوغو کیمی دانیشدیم. پروکورور دئدی: - یاخشی، آی قارداش، بو ایشه بلدییّه
باخیر، بیزیم صلاحیبّتیمیزه داخیل دئییل.
اوز توتدوم بلدیییه ایدارهسینه. بو جور ایشلره مسئول اولان شخصی تاپیب بوتون اولانلاری دانیشدیم.
- سیز هئچ ناراحات اولمایین بیز نه لازیمدیرسا، ائدهریک - دئدی.
آرادان بیر هفته کئچندن سونرا آخشام اوستو ائوه گلنده آروادیم منه بیر کاغیذ اوزاتدی.
- بو نه کاغیذیدیر؟ - سوروشدوم.
بلدیییه ایدارهسیندن بیلدیریش گلیب.
- آی آللاه راضی اولسون.
باشا دوشمه دیم؟ - آروادیم دئدی.
- آللاه بلدیییه ایشچیسیندن راضی اولسون، بیزی بو بلادان قورتاراجاق.
- بیر اوخو اوندان سونرا دوعا ائله.
اوخودوم، اوخودوقجا بئینیمه قان سیچرادی. آللاه آماندی، یولو چیرکلندیردیگیمیزه، گیگییئنیک(بهداشتی) قایدالارا رعایت ائتمهدیگیمیزه، اطراف موحیطی پوزدوغوموزا، کوچهنی موردارلاغیمیزا گؤره یوز لیرا پول جزاسی اؤدمهلی ایدیک.
تئز بله دیییه ایداره سینه گئتدیم، بو ایشله مشغول اولان آدامی تاپیب دئدیم: - آی قارداش، بو نه ایشدی بئله منیم باشیما آچمیسینیز؟ - حیرصیمدن آز قالا آغلایاجاقدیم. مسئول شخص اول بیلدیریشه، سونرا منه باخیب دئدی:
- سیز هئچ ناراحات اولمایین یولونا قویاریق، آما گرک سیز بو پولو اؤدیهسینیز، چونکی جزا مبلغی تصدیق اولونوب.
- آللاه خاطیرینه بئله ائلمه، آی قارداش، ائوه دینامیت قویوب گؤیه اوچوراجام واللاه.
- یوخ، بو قدر عصبیلشمهیه احتییاج یوخدور. سیز خزینهیه یوز لیرا اؤدهیین، بیز بو ایشی ساهمانا سالاجاغیق.
نئیلهمک اولار، یوز لیرانی اؤدهدیم خزینهیه، بوینو بوکوک حالدا ائوه ساری گلدیم، کوچهیه دؤنن کیمی گؤردوم کی، بیر آدام اوزونو دیوارا توتوب ایشهییر. وار گوجومله قیشقیردیم:
- دویمهنی باغلا، - یازیق هئچ پالتارینی دا دوزلتمهدن قاچدی.
بیر هفته سونرا چرشنبه آخشامی آروادیم منه یئنه کاغیذ اوزاتدی، کاغیذا باخان کیمی تانیدیم: - عمللرینیزده ایصرار ائتدیگینیزه گؤره، توالئته یوخ دیوارا ایشهیهرک کوچهنی چیرکلندیردیگینیزه، بوندان اولکی خبردارلیغا رعایت ائتمهدیگینیزه گؤره 200 لیرا پول جزاسی اؤدمهلیسینیز " .
اوف، اوف. اوف، واللاه، دلی اولاجاغام.
کاغیذی همین آنداجا جیردیب نئجه پنجره دن توللامیشامسا...
" من سیزه گؤسترررم، آخماقلار " .
سحری گون دیوارین دؤشونه بیر ماسا قویدوم، بیر ده کاغیذ یاپیدیردیم: " کییچیک باییر: 25 قوروش، کاغیذ 25 قوروش، کولوننا 25 قوروش " . بیر ده لؤوحه آسدیم: " کیچیک باییرا گئتمک سربستدیر " . به، به نئجه گؤزل ایمیش. ایندی دونیانین پولونو قازانیرام...
دیلیمیزه اویغونلاشدیران: فرید حسین
کؤچورن:عباس ائلچین


text:
بوگون 2 اسفند (21 فوریه) دونیا آنا دیلی گونودور.
بو گونو بوتون خالقیمیزا تبریک دئییریک.
"سو"دئییبدیر منه اولده، آنام آب کی، یوخ
"یوخو"اؤیرتدی اوشاقلیقدا منه، خواب کی،یوخ
ایلک دفعه کی، "چؤرک" وئردی منه نان دئمه دی
ازلیندن منه "دوزدانه"، نمکدان دئمه دی
آنام، اختر دئمه ییبدیرمنه، "اولدوز " دئییب او
سو دوناندا، دئمه ییب یخدی بالا، "بوز" دئییب او
"قار" دئییب ،برف دئمه ییب، دست دئمه ییب "ال" دئییب او
منه هئچ واخت بیا سؤیله مه ییب، "گل"دئییب او
یاخشی خاطیرلاییرام، یاز گونو آخشام چاغی لار
باغچانین گون باتانیندا کی، ایلیق گون یاییلار
گل: - دئیه ردی، -داراییم باشیوی ای نازلی بالام!
گلمه سن گر، باجیوین آستاجا زولفون دارارام
او دئمه زدی کی، - بیا شانه زنم بر سر تو
گر نیایی بزنم شانه سر خواهر تو
بلی، داش یاغسادا گؤیدن، سن او سان من ده بویام
وار سنین باشقا آنان، واردی منیم باشقا آنام
اؤزومه مخصوص اولان باشقا ائلیم واردی منیم
ائلیمه مخصوص اولان باشقا دیلیم واردی منیم
ایسته سن قارداش اولاق، بیر یاشایاق، بیرلیک ائدک
وئریبن قول-قولا، بوندان سورا بیر یولدا گئدک
اولاً، اؤزگه کولک لرله گرک آخمایاسان
ثانیاً، وارلیغیما،خالقیما خور باخمایاسان
یوخسا گر زور دئیه سن میللتیمی خوار ائده سن
گون گلر، صفحه چونر، مجبور اولارسان گئده سن


text:
محرم دیر ، خانیم زینب عزاسی بیزی سسلر حسینین کربلاسی یولی باغلی قالیب دشمن الینده داها زوارینین یوق سس\- صداسی بوگون کرب بلا ویران اولوب دیر حسین أوز قانینا غلطان اولوب دیر چاغیر شاه نجف گلسین هرایه جهاد
یله آچاق یول کربلایه علی نین ذوالفقاری داده چاتسین حسین قربانلاری گلسین منایه بوگون کرب بلا ویران اولوب دیر حسین أوز قانینا غلطان اولوب دیر جهاد
میدانی دیر، ملت دایانسین مسلمان خواب غفلتدن اویانسین اوجالسین نعره الله اکبر گرک کافر جهنم
10156شعر شهریار در مورد هلال محرم
منبع :
درخواست حذف این مطلب


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
عالیم قاسیمف موغام اوخویانلاردان بیریسی کی چوخ گوزل و روحلو موغام اوخویار
بوردا سیزه ۲۶ موسیقی جیناب عالیم قاسیمو دان قویاجاغام
Alım qasımov muğam download
1- آی دلی جیران Ay dəli ceyran
2- الینده سازین سنه قوربان əlində sazın sənə qurban
3- مهریبان اولاق mehrıban olaq
4- باغیشلا منی bağışla məni
5- راست داغلارین باشیندا rast dağların başında
6- نه باخیرسان یانی یانی nə baxırsan yanı yanı
7- گل گل Gəl Gəl
8- سگاه آی خانیم خانیم segah Ay xanım xanım
9- عراق تصنیفی گل گوزلیم ıraq təsnifi gəl gözəlim
10- گئتمه گئتمه آمان اوچو getmə getmə aman ovçu
۱۱- موغام قاطار muğam qatar
12- نازلی یار nazlı yar
13- به به به bəh bəh bəh
14- ای اینسانلار ey ınsanlar
15- شیروان شیکسته سی şırvan şikəstəsi
16- رقص rəqs
17 – فوضولی غزل fuzulı qəzəl
18- سنی آختارا آختارا səni axtara axtara
19 – ماهنیلار mahnılar
20- اورک ürək
23 – قارا گیله qara gilə
25- شیکایت şikayət
Filed under: آذربایجانی موزیک لر Azərbaycan müzikləri | Etiketlənmiş: alim qasimof,alim qasimov mp3 mugam,Alim Qasımov Muğam Qatar mp3,alım qasımov,alım qasımov muğam,ay dəli ceyran mp3,ay xanım xanım,azari mugham mp3,azeri mugam mp3,azeri muğam,ürək mp3,bağışla məni mp3,bəh bəh bəh mp3,dağların başında mp3,ey ınsanlar mp3,əlində sazın sənə qurban mp3,əraq təsnifi,fuzuli qəzəl,getmə getmə aman ovçu,gəl gözəlim mp3,gəl gəl mp3,kəsmə şikəstə mp3 muğam,mahnılar mp3,mehrıban olaq mp3,mp3 Azeri,mugam Azerbaijan mp3 download,mugam music,mugham,muğam,muğam Azerbaycan mp3,muğam danlod,muğam mp3,muğam qatar mp3,nazlı yar mp3,nazlı yarın qara gözü mp3,nə baxırsan yana yana mp3,qara gilə mp3,qara gilə muğam,qaragilə,qaragilə alım qasımov,rahab təsnifi,rəqs,rəqs mp3,rəqs muğam,segah,segah ay xanım xanım mp3,səni axtara axtara mp3,tovuz kimi mp3,فضولی محمد,قارا گیله,قارا گؤزو,قاراگیله,مهربان اولاق,موزیک ای خانیم خانیم,موسیقی موغام آذری,موسیقی محلی آذربایجان,موسیقی سنتی آذربایجانی,موغام,موغام + عالیم قاسیمف,موغام قارا گیله,موغام قاطار,موغام موزیک لری,موغام ماهنیلاری,موغام آذریچ,موغام آذربایجان,موغام آذربایجان دانلود,موغام آذربایجان داونلود,موغام دانلود,موغامات آذربایجان,ماهنیلار دانلود,نه باخیرسان یانا یانا,نازلی یار,یانا یانا دانلود,کسمه,گل گل موزیکی,گل گوزلیم آهنگی,گئتمه گئتمه آمان اوچو,şikayət muğam mp3,şıkayət mp3,şırvan şikəstəsi mp3,ıraq təsnifi,آلیم قاسیمف,آهنگ مهریبان اولاق,آهنگ کسمه شیکسته,آهنگ آی خانیم خانیم,آهنگ ای دلی جیران,آذربایجان موغام لاری,آذربایجان ماهنیلاری,ای اینسانلار,استاد عالیم قاسیمو,به به به دانلود عالیم قاسیمو,باغیشلا منی,خانم خانم,دلی جیران,دانلود موزیک قارا گیله,دانلود موزیک الینده سازین,دانلود موسیقی اصیل آذربایجانی,دانلود موسیقی سگاه,دانلود موغام آذربایجان,دانلود موغام آذربایجانی,دانلود ماهنیلار,دانلود آهنگ موغام آذری,دانلود آهنگ های موغام,دانلود آهنگ آی دلی جیران,دانلود آهنگ آذری نه باخیرسان یانا یانا,دانلود آهنگ اورک,دانلود آهنگ باغیشلا منی,دانلود ترانه های مغام عالیم قاسیمف,دانلود رقص,دانلود رقص آذری,دانلود عایلم قاسیمو,داغلارین باشیندا داونلود,رقص,رقص موغام,سنه قوربان,سنه قربان,سنی آختارا اختارا,شیروان شیکسته سی,عالم قاسمف,عالم قاسیمف,عالیم قاسیمف,عالیم قاسیمف موغام آهنگ لری,عالیم قاسیمو,عالیم قاسیموف | Leave a comment »


text:
آذوح: اؤیرنچیلیک دنیز درگیسینین یاییمی اورمو بیلیميوردونون درگیلره باخان کومیتهسینین قراری ایله یاساقلاندی. بو دئنهدیم قورولو، ۹۵/۰۹/۲۸ تاریخینده کئچیردیگی اوتورومدا دنیز درگیسینی قاپاتمایا قرار وئردی.
دنیز درگیسی'نه گؤندریلن رسمی مکتوبدا، بو درگی «اؤنجهکی اویاریلارا آلدیرماماق و ائتنیک آیریملارینی کؤروکلهمک، میللی بیرلیگی زدهلهمک و لاتین الیفباسینی قوللانماق کیمی سوچلارینی یئنهلمک» ایله سوچلانمیشدیر.
درگینین سوروملو یؤنهدیجیسی یاسر رنجبری، درگینین قاپادیلماسینی بیلیمیوردودیشی و ایلگیسیز قوروملارین اورمو بیلیمیوردونون درگیلره باخان کومیتهسینی آشیری بیر بیچیمده ائتکیلهییب یؤنتمهسی دولاییسییلا بو قورولون باغیمسیز اولماماسینا باغلامیش و درگینین قاپادیلماسی سورَجینده اویغولانان قانونسوزلوقلاری آچیقلایاجاغینی بیلدیرمیشدیر. آیریجا، بو درگینین سون ساییسی، گونئی آذربایجان تورکلرینین فارس سویچولوغونا قارشی ۱۸ چایان(آبان) آیاقلانماسینین بیرینجی ایلدؤنومونه سونولموشدور. بو ایسه، بیلیمیوردون درگیلره باخان قورولونو داها دا راحاتسیز ائتمیشدیر.
آرتیرمالیییق، دنیز درگیسی قاباقجادان ۱۳۹۴ ایلینین قیشیندان باشلایاراق ۶ آی بویونجا یاییم یاساغینا محکوم اولونموشدو.
اورمو بیلیمیوردونون اؤیرنچیلیک تورکجه- فارسجا دنیز درگیسینین یاییملانما مجوزی ۱۳۸۹/۰۸/۲۳' ده آلینمیشدیر. دنیز درگیسی بونجا ایل توپلوم، اویغار، یازین، بیلیم و ایدمان آلانلاریندا اوندؤرود(۱۴) سایی یاییملایاراق آذربایجان اؤیرنچی توپلومونون تانینمیش درگیلریندن بیرینه دؤنوشموشدور.
آذوح


text:
همن گول همن قورباغا...
" سیزی دئییب گلمه میشم "
ماییس علیزاده
آپرئلین 7-سی آذربایجان تاریخینده ان مشهور ساتیریک ژورنالین - " موللانصرالدین" این " دوغوم گونودور " .
" ایجتیماعی سورعتین یئگانه اؤلچوسو ائششکدیر "
چار دوماسیندا ایروان قوبئرنییاسینی تمثیل ائدن محمد آغا شاهتاختینسکی نین " شرق-روس " قزئتی نین 107 ایل قاباق جوغرافی باخیمدان آدی بللی اولمایان آذربایجانا بخش ائتیدیگی ایکی اؤنملی تؤهفه دن بیری - خسته آروادینی تیفلیسه موعالیجه یه گتیرن جلیل محمدقولوزاده نین " نووروزعلی نین پوچت قوتوسونا مکتوب سالما حئکایه سی " نی اوخویوب اونا تیفلیسده قالماغی تکلیف ائتمه سی؛ ایکینجیسی ایسه باکیدان مکتوب گؤندرن 19 یاشلی محمدمین رسولزاده نین بو ایلک مطبوع یازیسینی چاپ ائتمه سی اولوب.
سیاسی فعالیتی ایله یاناشی، محمد آغا شاهتاختینسکی " اکینچی " نین صاحیبی حسن بَی زردابی، " قافقاز " و " ضییایی-قافقازیییه " نین صاحیبی اونسیزاده قارداشلاری و " ترجومان " این صاحیبی ایسماییل بی قاسپرالیدان سونرا بو جوغرافییانین دؤردونجو " شئیخ الموحریرین " ای ایدی.
جلیل محمدقولوزاده تیفلیسه ساده جه " پوچت قوتوسو " باقاژی ایله گلمه میشدی - مکتبینده مودیر اولدوغو بیر کنددن " داناباش " آدلی بیر دونیا مودئلی یاراداراق قافقازین او واختکی پایتاختینا تشریف گتیرمیشدی.
" داناباش کندی نین احوالاتلاری " نی تحلیل ائدن مرحوم یاشار قارایئو بئله یازمیشدی: " داناباش کندی سرحدلری معلوم اولان اؤلو بیر مکاندیر. بورادا یئل اسمیر، یارپاق تیترمیر؛ ایجتیماعی سورعتین یئگانه اؤلچوسو - ائششکدیر " .
" داناباش تفککورو " ایله 2010-جو ایلده ده دونیانین ایسته نیلن گوشه سینده ان یوکسک کرئسلولاردا اوتورماق، کوستیومون ان باهالیسینی گئییب " قراخماللی قالستوک " اون ان زرلیسینی تاخماق-بو تفککورون مضمون و ماهیتینده " نوواتورلوق " یاراتماغا کیفایت ائتمیر.
بو باخیمدان یاخین دوستو قوربانعلی شریف زاده یه مکتبینده دیرئکتور اولدوغو کنددن یازدیغی مکتوبدا " همن گؤل: همن قورباغا " - دئییردی....
تیفلیسه الی دولو گلن محمدقولوزاده نین اوراداکی فعالیتی نین حلل ائدیجی مرحله لریندن بیرینی اؤمر فایق نئعمانزاده ایله تانیش اولماغی تشکیل ائتمیشدی.
ادبی-پوبلیسیستیک تاریخیمیزین باشقا بیر شئیخ الموحریرینی اولان نئعمانزاده ایله " غئیرت " مطبعه سینی ساتین آلاراق " نووروز " آدلی قزئت چیخاران میرزه جلیلی " موللانصرالدین" این نشرینه دوغرو آپاران یولدا فایق افندی نین رولو چوخ بؤیوک ایدی.
آزاد سؤزو نه یارادیر؟
آزاد سؤز آزاد موحیطی یارادیر، یوخسا آزاد موحیط آزاد سؤزو؟
" موللانصرالدین" ای چیخارماق اوچون یارانمیش موحیطی تصویر ائدن میرزه جلیلین سؤزلریندن اؤیره نیریک کی، آزاد موحیط آزاد سؤزو یارادیر: چار نیکولایین 17 اوکتیابر 1905-جی ایل مانیفئستیندن سونرا یارانان آزاد موحیط تیفلیسده کی " کوکورئکو " ژورنالیندا پادشاهین باشی نین خوروز شکلینده چکیلمه سینه قدر گئدیب چیخمیشدی.
ژورنالی کوچه ده ساتیجی اوشاقدان آلان محمدقولوزاده مطبعه یه - عؤمر فایقین یانینا گئده رک : " فایق افندی، مگر دورماق واختیدیر؟
باخ، جاماعات پادشاهین باشینی خوروز شکلینده چکیر؟ " -هیجانینی نئعمانزاده یه ده یولوخدوراندان سونرا " موللانصرالدین" ژورنالی نین چیخاریلماسینا قرار وئریلمیشدی.
دئمه لی، میرزه جلیل " خاطیرات " ایندا هئچ ده تصادوفن دئمیردی: " موللانصرالدین" ای زمانه اؤزو یاراتدی، طبیعت اؤزو یاراتدی " .
نئعمانزاده و محمدقولوزاده " موللانصرالدین" ژورنالی نین صاحیبلری ایدیلر.
بو صاحیبلیک دویغوسو ژورنالین ماددی جهتدن گوجلنمه سی اوچون لازیمی تدبیرلرین گؤرولمه سینی واجیب قیلیردی.
ژورنالین ساتیشی و آبونه ایشی نین تشکیلیندن ده قاباقدا گلن مسله-اونون اطرافینا درگینی ماددی و معنوی جهتدن یاشادا بیله جک یازارلارین توپلانماسی ایدی.
محمدقولوزاده بونو بؤیوک اوستالیقلا حیاتا کئچیردی- صاحیبکارلیق دویغوسو موحریرلیک پروفئسسیوناللیغی بیرلشنده " موللانصرالدین" این صحیفه لرینه او واختا قدر هئچ کیمین تانیمادیغی - صابون بیشیریب ساتان میرزه علی اکبر صابیر چیخدی.
میرزه جلیلین حاجی زئین العابدیندن فرقی
جلیل محمدقولوزادنین " موللانصرالدین" این اطرافیندا بیرلشن شاعیر، یازیچی و کاریکاتوراچیلاری بیر مطبوعات اورقانی نین صاحیبی کیمی قورودوغونو گؤروروک - اونو قزئت و ژورنال صاحیبی اولان نئفت میلیونئری حاجی زئینالعابدین تاغیزاده دن فرقلندیرن اساس جهتلردن بیری بو ایدی.
تاغیزادنی نه قدر سئوسک ده، بیر واختلار اونون قزئت و ژورناللارینی چیخاریب سونرا محض اؤزونون تزییقلری ایله باکیدان قاچماغا مجبور قالان علی بی حوسئینزاده و احمد آغا اوغلونون عاقیبتینی ده قولاق آردینا وورا بیلمیریک.
بو باخیمدان میرزه جلیل میللی بورژوازییانین تاغیزاده دن قطعییین اکسیک اولمایان بیر نوماینده سی ایدی. بلکه ائله بونا گؤره ایدی کی، او، تاغیزادنی " چار روسییاسی نین منافعیینی مودافیعه ائتمکده " گوناهلاندیرا بیلیردی...
محمدقولوزاده نین آغیر خسته اولان صابیری عؤمرونون آخیرینا یاخین تیفلیسه موعالیجه یه دعوت ائتمه سی (میرزه جلیل اؤزو او واخت قاراباغدا اولدوغونا گؤره، " موللانصرالدین" این رئداکسییاسیندا قالان صابیرین موعالیجه ایشلری ایله حمیده خانیم مشغول اولوردو) اونون صنعتکار همریلیگی ایله یاناشی، ژورنال صاحیبی مسئولیتیندن خبر وئریر.
بلکه ائله بونو بیلدیگینه گؤره، فیریدون بی کؤچرلی 22 مای 1911-جی ایلده " موللانصرالدین" ه گؤندردیگی " برادریم جلیلدن چاپ اولماغینی ایلتیماس ائدیرم " باشلیقلی مکتوبوندا یازمیشدی: " صابیرین طبینده بیر او قدر ظریفلیک و دیلینده ائله بیر لطافت واردیر کی، گولدوره-گولدوره آغلادیر و آغلادا-آغلادا گولدورور.
بیزی درین فیکره سالان، بیزیم بو قدر بی هوممت، بی غئیرت اولماغیمیزدیر، قدیر بیلمه مگیمیز و امک ایتیرمگیمیزدیر.
حاجی سئیید عظیمین دستی-پرورده سی اولان صابیر کیمی خوش طب شاعیریمیز، اهلی-قلمیمیز احتییاج و ذیلتدن خسته اولوب یاتیر.
آما بیز اونون یوخسوللوغوندان و آغیر ناخوشلوغوندان بیخبر و غافیل اوتورموشوق.اونون وارلیغی ایله یوخلوغو حالیمیزا خلل گتیرمیر، کئیفیمیزی پوزمور.
بیزی بو قدر گئری سالان سببلردن بیریسی ده بو غفلت و بو قدرناشوناسلیق دئییلمی؟
ایندی یئنه ده عورفا و اهلی-قلمیمیزه روجوع ائدیب خسته شاعیریمیزه ماددی کؤمک ائتمگی تمننا ائدیریک و بو کؤمک نه قدر تئز اولسا، بیر او قدر یاخشی و فایدالی دیر " .
سیز دئیین، محمدقولوزاده " موللانصرالدین" ای دؤولتین پولو ایله چیخارسایدی، صابیر کیمی موخالیف بیر شاعیره ماددی یاردیم توپلاماق اوچون بو مکتوبو اؤز صحیفه سینه چیخارا بیلردیمی؟
سووئتلرین " موللانصرالدین" ه یاردیمی...
خاطیره لردن اؤیره نیریک کی، سوسیالیست اینقیلابیندان سونرا دا نشره داوام ائدن ژورنالا باکی سووئتی آیلیق یاردیم ائتمگی قرارلاشدیریبمیش؛ آنجاق ژورنالین گلیری کیفایت ائدنده میرزه جلیل بو یاردیمی آلمیرمیش....
7 آپرئل 1906-دا " سیزی دئییب گلمیشم " - پارولو ایله یولا چیخان " موللانصرالدین نه ایسته ییردی؟ " - سوالی نین جاوابینی بو سؤزلر موعین درجه ده ایفاده ائدیر: بو گونکو آذربایجان، تورکییه و ایران جوغرافییاسی اوچون ترققی و دئموکراتییا.
بونا 28 مای 1918-جی ایل فئنومئنی آخوندزاده دن باشلاییب " موللانصرالدین" له داوام ائدن بیر ایشیقلانما پروسئسی نین زیروه سی و تاجیدیر.
اگر بو گون مملکتین قیزلاری 9 یاشیندا صیغه یه تابئع توتولا بیلمیرسه، بونو ایستیثناسیز اولاراق هر کس " موللانصرالدین" ادبی مکتبینه و خوصوصیله، محمدقولوزاده نین " اؤلولر " ده آتدیغی او توپورجه یه بورجلودور.
بو باخیمدان میرزه ایبراهیمووون 1957-جی ایلده چیخان و جلیل محمدقولوزاده یه حصر ائدیلمیش کیتابی نین آدی نین " بؤیوک دئموکرات " اولماسی دا سون درجه آنلاملیدیر.
میللی حؤکومتین قورولماسینی گؤرندن سونرا " موللانصرالدین" ای تبریزده چیخارماغا قرار وئرن محمدقولوزاده نین بو دوشونجه سی - اصلینده باکی ایله تبریزین میللی تملده بیرلشمه سی اوچون ائدیلن سون حمله ایدی.
آنجاق " موللانصرالدین" این صاحیبیندن آسیلی اولمایان سببلره گؤره، بو حمله باش توتمادی و تئهراندا معاریف نازیری اولماسی اوچون تکلیف آلان میرزه جلیل باکییا دؤندو.
دؤنمه سه یدی می؟
صاحیبکارلیق دویغولاری ایله یاشامیش بیر آدام اوچون سوسیالیزمین نئجه بیر فلاکت اولدوغونو گؤرمک باخیمیندان جلیل محمدقولوزادنین طالعیی عیبرت آمیز بیر اؤرنکدیر.
اونون چیخاردیغی ژورنال آرتیق اؤزونون دئییلدی - بونو یاخشی آنلادیغینا گؤره، 1927-ده " دلی ییغینجاغی " نی یازدی.
بو اینقیلاب میرزه جلیلین اینقیلابی دئییلدی
جمعیتین ان عاغیللی آداملاری نین دلیخانایا دولدورولماسی نین موکممل بدیعی تصویرینی وئردی.
" دلی ییغینجاغی " - 2010-جو ایلین دونیاسی نین بعضی گوشه لرینده جریان ائدن حادیثه لرین اونیوئرسال مودئلیدیر.
سوسیالیزم دؤورونده اونو ان چوخ ممنون ائدن چوخ آز شئیلردن بیری ده - بیر واختلار دیل مسله سی اوستونده کسکین پلولئمیکالارا گیردیگی علی بی حوسئین زاده نین 1926-جی ایلده " موللانصرالدین" این رئداکسییاسینا گلمه سی اولموشدو.
ای تورکولوژی قورولتایدا ایشتیراک ائتمک اوچون ایستانبولدان باکییا گلن حوسئینزاده میرزه جلیلله گؤروشونده " ساده یازماغی باجارماق لازیمدیر " - سؤزلری ایله اونون گوجونو اعتیراف ائتمیشدی.
اصلینده سوسیالیست اینقیلابی اونون ماددی جهتدن صاحیب اولدوغو هر شئیینه ال قویموشدو.
حتّی اورایا قدر کی، علی ولییئو اونون یازیچیلار ایتتیفاقی عوضوو کیتابچاسینی " وئر، دینیژکانی دئر " -سؤزلری ایله دارتیب الیندن آلمیشدی.
بلکه او صاحیبکارلیق دویغوسوندان محروملوغون قهرینی و آجیسینی یاشادیغینا گؤره، الیازمالارینی سوبایا آتیب یاندیرمیشدی...
صاحیبی اولدوغو یئگانه امتعه اولان کامانچاسینی یانغیلی-یانغیلی چالاراق سون آککوردو وورموش و بو دونیایلا ویدالاشمیشدی...
اگر صاحیبکارلیق دویغوسو و غورورو اونا چوخ گؤرولوبسه، اوندان سونرا گلن بیچاره لر نه ائده بیلر کی؟
صاحیبکارلیق دویغوسونون ایتدیگی یئر-کؤله لیگین باشلادیغی نؤقطه دئییلمی؟
" بیز هامیمیز میرزه جلیلین " پوچت قوتوسو " ندان چیخمیشیق " -دئین بیر یازار اوندان موقاییسه ائدیلمز درجه ده یوخاریدا توتولورسا، دئییله جک سؤز وارمی؟
بو دورومدا اؤز آدیما منیم دئیه بیله جگیم سؤز- " سیزی دئییب گلمه میشم " دیر.
اینانین کی، " پوچت قوتوسو " ندان چیخدیغینی اعتیراف ائدن یازارین اؤزو بو گونکو دوروما عوصیان ائدردی.
بونون سببی، کؤچرلی نین دئدیگی " بیزیم بی هوممتلیگیمیز، بی غئیرتلیگیمیز " دئییلمی؟
عزیز شریفین، قولام محمدلی نین، عابباس زامانووون، عزیز میرحمدووون، خئیروللا محمدووون خاطیره لری اؤنونده باش اَییرم.
" آنالاماق دردی " مقاله سی نین و " سیزی دئییب گلمیشم " پیئسی نین مؤلیفی آنارا اوزون عؤمور دیله ییرم....
کؤچورن :عباس ائلچین
قایناق:آزادلیق رادیوسو


text:
« حیدر بابا نین دیلینجه شهریار ! »از جبار باغچه بان درباره استاد شهریار
« حیدر بابا نین دیلینجه شهریار ! »
علیکم السلام ، شهریار آغا ،
چو خاندی قاچمیشدون بیزدن اوزاغا .
آیاق باسمازدون بیزیم قوناغا ،
جوانلیق دوریندن بوچاغادن ،
سن هچ بیزدن بیله یاد ایتمزدون .
نه اولدی ، آی اوغون سن بیردن بیره ،
اونو تدوغون ئلی ، سالدین خاطره ؟
چاغلایان سولارا ، اسن یللره ،
بو قوجا حیدره ایله دین سلام ؟
لطفین آرتیق اولسون علیک لاسلام .
نه قدر دادلیمیش سنین بو دیلین ،
ایشیدن کیمی بو ، سسینی ائلین
قوجا ، جوان ، اوشاق ، قیز - گلین ،
سنی دینلمگه ، قاچیلار چوله
آنام قوربان اولسون ، بو شیرین دیله .
فارس قیزلاری آزدیر مشدی عملین ؟
که فارسجایدی ، بوتون شعرین غزلین ؟
حیدر بابا یوردوندا بیر گوزه لین ،
عشقینه بیر قلم قویمازدین بئله ،
فارسی جا یازماقدان ، دویمازدین بئله .
تهران گوزللری یولون کج اینتدی ،
کونلونی آپاریپ سنی گیج ایتدی
دی گوروم یا فلک سنله لج ایتدی ؟
دونگه وار مش ، دونوم وارمش بیلمدین ،
آیریلیق وار ، ئولوم وارمش بیلمدین .
ایندی بیزی تازه گلیپ تاپیرسان .
گونلومیزه کوزلر قویوب یاخیرسان ،
حسرتیله کیچنلره باخیرسان .
گورورسن که سولار آخوب گئدیر میش،
دوعولان قوجالیب نولوب ایتیرمیش ،
چوخدا ویرمه ، سیخینتی ئوز گویلونا
مهرباندیر هر آتا ئوز اوغلونا ،
قاییتمیشسان ایندی که سن یولونا ،
بو یور گیلن گوز اوستنده یرین وار ،
ئله لین سنی سوینجیله قارشیلار ،
سلام ایلر بوتون ائلیمیز سه ،
باغچامیز ، باغچامیز ، گلمیز سنه ،
اوزون مدت سوسان دیلمیز سنه ،
دی گورک دیمه لی داها نه یین وار ،
افسوس که سن گج دیل آچدون شهریار،
کچیک اوشاق تزه سؤزه گلنده ،
آیری بیر دادلی لیق اولارد یلنده ،
لذتی وار ، آغلیاندا گولنده ،
ایندی که دیل آچدین سوسما ، آغلا ، گول ،
یامان سویله ، یاخشی سویله ، داغلا ، گول .
از کتاب : یادی از حیدر بابا یه سلام


text:
1.آغین سویونور گئییر یاشیل کورکون
سیز ده یئر سایاغی گئیینیز گؤیچک
یاشیل أته ک گئییر آتیر آغ بؤرکون
داغ سایاغی گئیینیز یاشیل أته ک
بو بایرامیز تزه ایلیز موبارک
2.قادا گئدیر بیزلره گه لیر اوُغوُر
یاشاییش أل آتیب اؤلومو بوغوُر
یئر آنامیز بیزی تزه دن دوغوُر
اونوُن کالاسیندان سودوندن أمه ک
بو بایرامیز تزه ایلیز موبارک
3.یاز تَکین قیش قاباغیندا دؤشو گه ر
چیچه یی گولو سن دوزه دؤشه سه ر
یار یولداشا أییل بیر قوجاق گول ده ر
اوره کلرده یاشیل یاشیل شنلیک أک
بو بایرامیز تزه ایلیز موبارک
4.یاشیللانیز خولوزا قوشلار قونا
قویماییز بو کؤکوز کؤتوگوز دونا
دوغا تکین گیریز بیر تزه دونا
تور ایچیندن چیخیز اولوُز کَپه نَک
بو بایرامیز تزه ایلیز موبارک
5.أرأسکی دن بوشالدیز کوره ییزی
گَله ن قیشا ساخلاییز کوره ییزی
یوُیوُن چیمیزدیرین سیز اوره ییزی
چَکین أینینه سئوگی دن بیر کؤینِک
بو بایرامیز تزه ایلیز موبارک
6."پیریکلی" بایرامی دئدین موبارک
ییغیشین گؤروشه گئدین موبارک
بیرلیکده بو ایلی ائدین موبارک
آی ائللَر هاممیزا دئییرم تک تک
بو بایرامیز تزه ایلیز موبارک
1390/12/24


text:
ایقدیصادیهت
ایستامبول دا هر دلار ۳,۷۷۵۳ تۆرک لیره سیندن ساتیلیار و ۳,۷۷۷۱ تۆرک لیره سیندن ساتین آلینیار
تۆرکیأنینگ جمهورباشلیغی نینگ یۇقاری درجه لی گنگهشچیسی بۆلنت گِدیکلی یوردونگ ایقدیصادیهتی باراسیندا بیانات بردی
نشنال استاندارد فاینانس تۆرکیهده ۲۰ میلیارد دلار مایا قۇیار
ایستامبول دا هر دلار ۳,۸۷۲۶ تۆرک لیره سیندن ساتیلیار و ۳,۸۶۶۶ تۆرک لیره سیندن ساتین آلینیار
ایستامبول دا هر دلار ۳,۸۴۸۱ تۆرک لیره سیندن ساتیلیار و ۳,۸۵۰۶ تۆرک لیره سیندن ساتین آلینیار
تۆرکیأنینگ ایقدیصادیهتی اؤسمأگه دۇوام ادر
ایستامبول دا هر دلار ۳,۷۷۱۱ تۆرک لیره سیندن ساتیلیار و ۳,۷۷۲۲ تۆرک لیره سیندن ساتین آلینیار
ایستامبول دا هر دلار ۳,۶۲۲۹ تۆرک لیره سیندن ساتیلیار و ۳,۶۲۴۴ تۆرک لیره سیندن ساتین آلینیار
ایستامبول دا هر دلار ۳,۶۲۲۱ تۆرک لیره سیندن ساتیلیار و ۳,۶۲۴۴ تۆرک لیره سیندن ساتین آلینیار
ایستامبول دا هر دلار ۳,۵۸۶۳ تۆرک لیره سیندن ساتیلیار و ۳,۵۸۶۹ تۆرک لیره سیندن ساتین آلینیار
ایستامبول دا هر دلار ۳,۵۶۳۸ تۆرک لیره سیندن ساتیلیار و ۳,۵۶۶۱ تۆرک لیره سیندن ساتین آلینیار
ایران دۆین تۆرکمنیستان ینگ، ۲ میلیارد دلارلیق طالابی سبأپلی طبیغی گاز ساتووینی کسندیگینی نیغتاپدی
ایستامبول دا هر دلار ۳,۵۳۸۹ تۆرک لیره سیندن ساتیلیار و ۳,۵۳۹۸ تۆرک لیره سیندن ساتین آلینیار
ایستامبول دا هر دلار ۳,۵۲۵۲ تۆرک لیره سیندن ساتیلیار و ۳,۵۲۷۳ تۆرک لیره سیندن ساتین آلینیار
داشاری یورتلاردان آلینان اؤنۆملر ده ۶ گؤتریم یۇقارلاپ ۱۶ میلیارد ۹۳۱ میلیون دلار بۇلدی


text:
فکریندهمی، بیر گون گؤزهلیم، بیز سیزه گلدیک؟
سیزدن قاییدیب، سونرا برابر بیزه گلدیک؟
گُولدوک و دانشدیق گئجهنی، صبح آچیلینجا
بیر غنچه گول اوستونده، سیزینله سؤزه گلدیک
کئف چکدیگیمیز خاطرهلر، وارمی یادیندا؟
گولشنده بیر آیدین گئجهده، اوز اوزه گلدیک
خیلی دولانوب سئیرائیلهدیک گوللر ایچینده
بیر-بیریمیزه چوخ عشوهلی، چوخ بامزه گلدیک
بیزکی، گؤزهلیم، جان دئیهرک، جان ائشیدیردیک
بس ایندی نه اولدو بیزه، یوخسا گؤزه گلدیک!!
نه سنده وار اول مهر و محبت، نهده منده
سوندوک ایشیق اولدوز کیمی، سون منزله گلدیک
واحد، او گئچهن گونلری، بیر مرّه اوُنوتدوق
لیکن یئنی دنیایه، بیز ایندی تزه گلدیک
شاعر: علی آقا واحد


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
تیمور موصطافایئو دن گوزل موزیکلر دانلود ائدین
Teymur mustafayev mp3 danlod edin
1- آی عاشیق Ay aşıq
2- گؤزوم قالدی Gözüm qaldı
3- اینانما یار ınanma yar
4- لای لای laylay
5- مارالیم maralım
6- سن سن sən sən
7- تئللو tello
8- آمان گلین aman gəlin
9- جلیل آباد Cəlil abad
10- گؤزلدی gözəldi
11- منیمله سن Mənimləsən
12- مئشه بیی meşəbəyi
13- تئللی Telli
14- تنها قالاندا Tənha qalanda
15- توپلاشاندا Toplaşanda
16- سن اولمایاندا sən olmayanda
Filed under: آذربایجانی موزیک لر Azərbaycan müzikləri Etiketlənmiş: | aman gəlin mp3,ay aşıq mp3,Azərbaycan mp3,gözüm qaldı mp3,gözəldi mp3,lay lay mp3,laylay mp3,maralım mp3,meşə bəyi mp3,mp3,mp3 Azerbaycan,mp3 Azeri,mp3 Azəri,sən olmayanda mp3,sənsən mp3,telli mp3,tello mp3,teymur əmi,teymur mustafayev,teymur mustavayev mp3,منیمله سن,موزیک لر,موزیک آذری سن اولمایاندا,موسیقی لر,موسیقی آذربایجانی,مئشه بی,مئشه بیی,مشه بی,نغمه لر,گوزلدی,آمان گلین,آمان تئللو جانیم تللو,آهنگ لای لای,آهنگ لر,آهنگ مئشه بییتئللی,آهنگ تئللی,آهنگ شاد آذری,آهنگ شاد ئللو تئللو,آی آشیق,آذری موزیک لر,آذربایجان نغمه لری,آذربایجانی موزیک,اینانما یار,تللی,تنها قالاندا,تیمور موصطفایف,تیمور موصطافایف,تیمور موصطافایئو,تیمور عمی,تئللی,تئللئ,ترانه لر,جلیل آباد,دانلود موزیک لای لای,دانلود موزیک مئشه بیی,دانلود موزیک گلین,دانلود موسیقی مارالیم,دانلود آهنگ های آذری,دانلود آهنگ گؤزلدی,دانلود آهنگ گؤزوم قالدی,دانلود آهنگ آمان گلین,دانلود آهنگ آی عاشیق,دانلود آهنگ آذربایجانی,دانلود آهنگ تئللو,دانلود آهنگ سن سن,دانلود ترانه تنها قالاندا